L-Arċisqof Charles Scicluna ħabbar li l-knejjes se jkunu miftuħa fil-Ġimgħa l-Kbira biex l-insara jkunu jistgħu jitolbu jew iqerru waqt li jħarsu r-restrizzjonijiet ordnati mill-awtoritajiet tas-saħħa.

Dan ifisser li n-nies iridu jkunu tnejn, tnejn, jew bħala familja.

L-Arċisqof qal dan waqt li kien qed jagħmel l-omelija fil-Katidral ta' San Pawl, l-Imdina, fl-okkażjoni taċ-ċelebrazzjoni ta' Ħamis ix-Xirka.

Waqt li qal li Ġuda biegħ lil Ġesù għal 30 biċċa tal-fidda, staqsa kemm-il darba aħna begħna l-fidi jew il-prinċipji tagħna għall-flus.

Meta tkellem dwar iċ-ċirkostanzi li fihom qed niċċelebraw it-Tridu tal-Għid, Mons. Scicluna qal li l-komunità Kattolika hija għal darb'oħra mċaħħda milli tiltaqa' fiżikament fil-knejjes biex tfakkar dan kollu.

"Huma kemm huma meħtieġa r-restrizzjonijiet tħallux li dawn ir-restrizzjonijiet imewtu l-fidi fil-familji tagħna", qal l-Arċisqof.

"Waqt li nirringrazzjaw lil kull min qiegħed jagħti daqqa ta' id biex il-liturġija tal-Isqof tixxandar, ma nistgħux ma ngħidux", qal l-Arċisqof, "li għajjejna nagħmlu l-isforzi kollha u ħaddieħor ma jimpurtahx."

Huwa qal li erġajna ġejna fejn konna għax kien hemm xi ħadd ma jimpurtahx u bin-negliġenza tiegħu u bin-nuqqas ta' għaqal tiegħu reġa' ġabna fejn konna.

"Mhux aċċettabbli l-aħwa li mal-ħażin jeħel it-tajjeb u li t-tajjeb li jimxi mal-protokolli tal-awtoritajiet tas-saħħa jkollu jagħmel sagrifiċċji kbar."

L-Arċisqof qal li inti ċċaħħad il-komunità nisranija milli tiltaqa' għat-tlett ijiem tat-Tridu tal-Għid "hija deċiżjoni kiefra u kulħadd irid jieħu responsabbiltà tagħha inkluż quddiem Alla.

Aħna nikkoperaw b'sens ta' responsabbiltà.

Imma l-Mulej illum waqqaf ikla mhux show tat-televiżjoni.

Illum stieden lill-poplu tiegħu biex jiċċelebra ikla ta' libertà mid-dittatorjat tal-Faragħun, minn kull min jaħseb li l-awtorità qiegħda biex iċċaħħad lilna mill-Għid."

Mons. Scicluna kompla jgħid li waqt li nifhmu li s-saħħa tal-bniedem hija importanti, "id-dritt li nqimu lil Alla ħaj huwa wkoll essenzjali daqs il-ħajja.

Mhuwiex fuq l-istess livell tal-banka tal-lottu u tas-supermarket.

Dawk jistgħu jkunu essenzjali għal bwiet ta' xi ħadd u biex nixtru x'nieklu.

Iżda llum il-Mulej ipoġġielna ikel li jrejjaqna spiritwalment."

Huwa żied li jgħid li huwa sejħilna biex nieklu mill-istess mejda u altar il-Ġisem u d-Demm ta' Kristu.

"U dan huwa ħobż li ma tixtrihx mis-supermarket.

Id-demm ta' Ġesù ma għandux prezz għal min jemmen."

'Il-paċenzja tagħna għandha limitu" L-Arċisqof qal li qed javża lil min hu responsabbli li ma nerġgħux nagħmlu Għid bħal dan, waqt li żied jgħid li "il-paċenzja tagħna għandha l-limiti."

Huwa qal li l-Knisja tikkopera kemm tista' u kemm tiflaħ iżda mhux aċċettabbli li minħabba t-traskuraġni nkomplu nħallsu prezz daqshekk qawwi u kiefer.

Huwa appella li min qed isegwih għandu jsemma leħnu b'rispett u qawwa.

Huwa fakkar lil kulħadd fid-dmir li nieħdu l-vaċċin għax hemm obbligu gravi li nħarsu l-ħajja tagħna u tal-oħrajn.

Semma li għandna nirrispettaw ir-restrizzjonijiet imposti.

Huwa rringrazzja lill-awtoritajiet u lill-frontliners fil-qadi tagħhom lill-komunita.

"Il-Knisja f'dan ir-Randan, bil-kampanja Itma' u Libbes ippruvat tagħmel ħilitha biex tobdi l-kmand ta' Ġesù.

Kont bil-ġuħ u tmajtuni, kont bil-għatx u sqejtuni, kont għeri u libbistuni.

Min jaf kemm għad ikollna nsofru konsegwenzi ta' dak li għadda minna.

Min jaf kemm ansjetà fil-poplu tagħna… Il-poplu tagħna għandu bżonn u dritt tal-faraġ li jagħtih il-Mulej".

Filmat: Il-kampanja Randan 2021 Itma' u Libbes hemm bżonnha?

F'Ħamis ix-Xirka filgħodu: Filmat: "Kull bniedem hu fraġli, tiskandalizzax bid-dgħufija tiegħek" – L-Arċisqof Scicluna L-Isqof Anton Teuma llejla mexxa l-funzjoni ta' Ħamis ix-Xirka mill-Katidral t'Għawdex.


Ritratt: DOI .td_uid_2_6066c9200e07c_rand.td-a-rec-img{text-align:left}.td_uid_2_6066c9200e07c_rand.td-a-rec-img img{margin:0 auto 0 0} Dr Mark Sammut nħatar bħala Chairperson Eżekuttiv tal-PBS.

Ħabbar dan il-Ministru fl-Uffiċċju tal-Prim Ministru Carmelo Abela fi stqarrija li fiha ġie spjegat li r-rwol attwali ta' kap eżekuttiv se jiġi emendat biex jirrifletti l-bidla li saret.

Ingħad ukoll li s-Sur Charles Dalli se jkun Chief Operations Officer inkarigat mir-Riċerka, l-Innovazzjoni u l-Internalizazzjoni.

Fl-istqarrija ġie spjgat li l-Bord tal-PBS ħadem fuq pjan ta' tiġdid li ġie approvat, u kien iffirmat ftehim għall-ħames snin li ġejjin fejn il-gvern qed jikkommetti kważi €30 miljun bħala parti mill-Public Service Obligation (PSO).

Il-Ministru Carmelo Abela awgura lil Dr Sammut u qal li hu konvint li l-esperjenza tiegħu fil-qasam tal-immaniġġjar, process reengineering u l-implimentazzjoni, se tkun strumentali għall-PBS.

Il-Ministru rringrazzja wkoll lill-Prof.

Carmen Sammut li ħadmet u wasslet il-pjan ta' tiġdid u riforma għall-approvazzjoni, u tenna li l-esperjenza u l-għarfien tagħha fis-settur se jibqgħu jkunu meħtieġa.

Filmat: Medja ta' €6 miljun fis-sena allokati għall-PBS matul il-5 snin li ġejjin .td_uid_3_6066c9200e470_rand.td-a-rec-img{text-align:left}.td_uid_3_6066c9200e470_rand.td-a-rec-img img{margin:0 auto 0 0}


Caritas Malta, Fondazzjoni Oasi u l-Assoċċjazzjoni tal-Psikjatrija f'Malta f'reazzjoni għall-White Paper li ġiet ippubblikata mill-Gvern dwar l-użu tal-kannabis b'mod rikreattiv qalu li bil-liġi kif inhi proposta tista' tolqot ħażin lis-soċjetà u jkollha diversi riperkussjonijiet fosthom: Tkompli tiġi normalizzata l-Cannabis bħala sustanza li wieħed jista' jagħmel użu minnha b'mod iktar liberu mingħajr tant riperkussjonijiet.

Dan hu ta' detriment speċjalment fl-imħuħ tal-adolexxenti fejn nafu li s-sustanza tagħmel ħsara kbira f'moħħ li qed jiżviluppa.

Iktar u iktar meta l-età ta' dawk li jistgħu jagħmlu użu huwa ta' 18-il sena kif proposta fil-White Paper.

It-traffikanti jibdew iqassmu l-Cannabis fil-kwantitajiet indikati biex jekk ir-runners tagħhom jinqabdu jiġu esposti biss għall-multa amministrattiva, jew ma jeħlu xejn jekk il-pakkett ikun ta' 7 grammi jew inqas.

Il-persuni li huma dipendenti jew li qed jaffaċċaw diffikultajiet minħabba l-użu se tkun għalihom iktar diffiċli biex jibbenefikaw minn care plan li s'issa kien qed jiġi offrut mit-Tribunal jew mid-Drug Offenders Rehabilitation Board (DORB).

Dan għaliex fid-dawl ta' dak li qed jiġi propost, jekk persuna tkun f'pussess ta' inqas minn 7 grammi, lanqas tersaq quddiem it-Tribunal.

L-esperjenza wrietna li ħafna persuni li messew mat-Tribunal jew mad-DORB, wettqu b'suċċess pjan li jindirizza l-bżonnijiet tagħhom.

F'kultura preżenti, fejn persuni jfittxu divertiment bl-użu tal-alkoħol u taħlit ta' sustanzi oħra, wieħed jitħasseb jekk din il-liġi proposta hix se twassal għal iktar użu ta' Cannabis u sustanzi oħra.

Jekk l-użu tal-Cannabis jiżdied, se jkun hemm iktar domanda fuq l-organizzazzjonijiet li joffru għajnuna lill-persuni li jagħmlu użu minn dawn is-sustanzi u anke fuq servizzi ta' saħħa mentali, hekk kif diġà f'dawn l-aħħar snin qed naraw żidiet fit-talbiet għall-għajnuna.

Għaldaqstant jekk dawn il-proposti jiġu implimentati se jkun hemm bżonn ta' investiment qawwi fil-qasam tal-kura.

Dawn l-organizzazzjonijiet spjegaw li l-White Paper qiegħda tipproponi bidla fundamentali fid-direzzjoni lejn iktar aċċettazzjoni tal-kultura tal-użu tal-Cannabis.

Żiedu li f'soċjetà demokratika wieħed irid jirrispetta d-djalogu u jifhmu li l-politiċi jkunu kkonfrontati b'vuċijiet u interessi diversi.

Però din il-liġi kif inhi proposta tidher li se tkun qiegħda tagħti l-aktar vuċi lil dawk li jixtiequ jużaw il-Cannabis b'mod liberu.

Il-PM jippubblika l-proposti tal-Gvern dwar l-użu tal-kannabis Komplew li l-Liġi proposta tidher tirrifletti battalja mitlufa mal-kultura tal-użu tal-Cannabis u tagħti inqas protezzjoni lil dawk li jistgħu jbatu konsegwenzi serji minħabba l-Cannabis – individwi jew familji fejn hemm dipendenza fuq il-Cannabis u fuq drogi oħra; l-adolexxenti; dawk f'riskju li jiżviluppaw problemi mentali bil-Cannabis.

L-organizzazzjonijiet komplew li l-White Paper tħalli diversi mistoqsijiet mhux imwieġba bħal: Kif se jsir l-infurzar ta' dan li qed jiġi propost dwar il-projbizzjoni tal-użu fil-pubbliku?

Kif se jsir l-infurzar biex jiġi żgurat li ma jsirx użu tal-Cannabis quddiem it-tfal fid-djar u biex il-minuri ma jkollhomx aċċess għas-sustanza?

Se jiġi stabbilit threshold tal-perċentwal ta' THC fil-pjanti tal-Cannabis kif ukoll il-piż tal-pjanti?

Qed jiġi kkunsidrat jekk uħud mill-proposti hux qed imorru kontra l-konvenzjonijiet tad-drogi tal-Ġnus Magħquda?

Kif se jigu kkunsidrati l-obbligu dwar is-saħħa u s-sigurtà fuq il-post tax-xogħol minn min iħaddem, f'każ li ħaddiema tiegħu jkunu kkunsmaw il-Cannabis?

Kif se jiġu ttestjati nies li jinsabu jsuqu taħt l-effett?

Sar xi studju speċifiku għal pajjiżna dwar x'impatt soċjali jista' jkollhom dawn il-proposti?

Temmew li kemm Caritas Malta, Fondazzjoni Oasi u l-Assoċċjazzjoni tal-Psikjatrija fejjem saħqu li persuni li jużaw il-Cannabis għall-użu personali m'għandhomx jintbagħtu l-ħabs u lanqas għandha tiċċappsilhom il-kondotta, kif ukoll li dawk li għandhom każijiet dwar dan fil-Qorti m'għandhomx idumu snin biex jiġu deċiżi.

Huma nkoraġixxew lil dawk il-persuni li jixtiequ l-għajċnuna jkollhom servizz ta' kwalità f'ħinu.

Il-PN b'focus group biex jikkonsulta mal-istakeholders Fi stqarrija l-Partit Nazzjonalista qal li qed jiddiskuti s-suġġett tal-kannabis f'focus group imwaqqaf apposta u qed jikkonsulta mal-istakehokders fil-qasam anki wara l-pubblikazzjoni tal-white paper mill-Gvern.

Il-Partit Nazzjonalista kien diġa' ħabbar li hu favur id-dekriminilizzazzjoni għall-pussess tal-kannabis għall-użu responsabbli personali u li l-liġi trid tindirizza wkoll l-impatt soċjali u tipprovdi s-salvagwardji kontra l-abbuż.

Il-PN qal li dan isegwi l-istess pożizzjoni li ħa l-partit fl-2015. .td_uid_3_6066a9765324e_rand.td-a-rec-img{text-align:left}.td_uid_3_6066a9765324e_rand.td-a-rec-img img{margin:0 auto 0 0}


Wara l-Laqgħa Ġenerali Annwali tal-Kamra tal-Kummerċ, Intrapriża u Industrija ta' Malta li saret fl-24 ta' Marzu, il-Kunsill li għadu kif eletta lil Marisa Xuereb bħala President tal-Kamra.

Waqt li kienet qed tindirizza lill-Kunsill għall-ewwel darba Xuereb spjegat il-prijoritajiet għall-Presidenza tagħha għas-sentejn li ġejjin.

Qalet li tħossha onorata li timxi fuq il-passi tal-President li spiċċa li ħadem bla heda biex jgħolli l-viżjoni tal-Kamra.

Xuereb innutat li fl-24 xahar li ġejjin se tirsisti biex iżżomm ir-rwol ewlieni tal-Kamra fir-rappreżentanza tan-negozji filwaqt li tiffaċċja l-isfidi li ġejjin.

"Ninsab ħerqan li naħdem mal-Kunsill, il-bordijiet eżekuttivi, it-taqsimiet tan-negozju, il-kumitati, u l-membri u l-partijiet interessati kollha tal-Kamra, kif ukoll mal-isponsors u l-imsieħba kollha tagħna biex nibnu fuq ix-xogħol tremend li sar fi fis-snin li għaddew u tkompli ssaħħaħ il-pożizzjoni tal-Kamra bħala l-vuċi tan-negozju, qalet il-President Xuereb.

Kompliet tgħid li "Flimkien se naħdmu bla waqfien biex intejbu l-kompetittività u niżguraw irkupru kostanti u l-implimentazzjoni ta' viżjoni ekonomika intelliġenti u sostenibbli għall-pajjiż."

Marisa Xuereb kienet fuq il-Kunsill matul l-aħħar sitt snin u serviet bħala Deputat President għal dawn l-aħħar sentejn li matulhom kienet involuta b'mod attiv fil-proċess tat-tiġdid tal-Kamra u kienet favur l-inizjattivi bħan-Young Chamber Network u l-ħolqien ta' diversi kumitati ta' politika.

Hija Direttur tal-Malta Enterprise, MCAST, MCST u l-PPP tal-Kamra, Education Malta.

Bħala Direttur Maniġerjali ta' Raesch Quarz (Malta) Ltd, hija għandha aktar minn 20 sena esperjenza fl-industrija tal-manifattura tal-FDI u esperjenza diretta ta' esportazzjoni lejn firxa wiesgħa ta' pajjiżi, kemm ġewwa kif ukoll barra l-Unjoni Ewropea.

Xuereb għandhasfond akkademiku qawwi peress li hija għandha Masters fl-Ekonomija u hija stabbilita sew fil-politika lokali.

Dan it-tagħrif twassal minn The Malta Chamber Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6067f67358480_rand.td-a-rec-img{text-align:left}.td_uid_3_6067f67358480_rand.td-a-rec-img img{margin:0 auto 0 0}


press, news, Aħbarijiet, Assassinju Daphne, Lokali

Koalizzjoni ta' disa' organizazzjonijiet li jaħdmu favur il-libertà tal-espressjoni u l-libertà tal-midja għamlet is-sottomissjonijiet tagħha lill-inkjesta pubblika dwar l-assassinju tal-Ġurnalista Daphne Caruana Galizia.

Din l-inkjesta pubblika għandha l-għan li tistabilixxi jekk l-Istat għamlix li seta' biex ma tinqatilx il-ġurnalista Daphne Caruana Galizia.

Is-sottomissjonijiet minn din il-koalizzjoni, li ġew ikkordinati mill-Media Freedon Rapid Response, jidħlu fid-dettall tal-obbligazzjonijiet internazzjonali ta' Malta f'dak li għandu x'jaqsam mal-libertà tal-espressjoni, it-theddid li kienet tirċievi Daphne Carauna Galizia, li għamlu t-triq għall-assassinju tagħha.

Is-sottomissjonijiet jagħtu ħarsa wkoll lejn it-theddid u s-sigurtà tal-ġurnalisti f'Malta preżentament.

Inkjesta Pubblika: "Meta ġurnalist jitħalla waħdu faċli jkun eliminat" – xhud F'dokument ta' 24 paġna jissemmew: L-istandards internazzjonali fejn jidħol id-dritt għall-ħajja, il-libertà tal-espressjoni u t-theddid legali magħruf bħala SLAPP L-attakki u t-theddid kontra Daphne Caruana Galizia L-azzjonijiet legali kontra Daphne Caruana Galizia u kontra l-ġurnalisti f'Malta It-tħassib dwar l-investigazzjonijiet tal-Pulizija It-theddid kontinwu li jaffaċċjaw il-ġurnalisti f'Malta Is-sidien tal-mexxi tax-xandir fil-pajjiż In-nuqqas ta' aċċess għall-informazzjoni Fil-konklużjoni ta' dawn is-sottomissjonijiet jingħad kif l-inkjesta pubblika hi mekkaniżmu għall-ġlieda għall-verità u ġustizzja fil-qtil ta' Daphne Caruana Galizia u sabiex ikun evitat li jerġa' jiġri l-istess jew attakki oħra fil-konfront ta' ġurnalisti.

Għalhekk il-koalizzjoni ssemmi li l-inkjesta pubblika għandha tkun ħielsa minn xi tip ta' interferenza politika għaliex jekk il-mandat tagħhom jkun komplut u r-rakkomandazzjonijiet ikunu milqugħa allura toħloq preċedent biex issir ġustizzja mal-ġurnalisti kollha madwar id-dinja.

Il-bord tal-inkjesta pubblika hu mmexxi mill-Imħallef Emeritu Michael Mallia, u magħmul mill-Prim Imħallef Emeritu Joseph Said Pullicino u mill-Imħallef Abigail Lofaro.

Is-sottomissjonijiet tal-koalizzjoni Repubblika tippreżenta rikors fl-inkjesta pubblika dwar il-qtil ta' Daphne Caruana Galizia "Aħna lkoll vittmi sekondarji" – Moviment Graffitti Fis-sottomissjoni tiegħu lill-inkjesta pubblika dwar il-qtil tal-ġurnalista Daphne Caruana Galizia, il-Moviment Graffitti qal li l-istat qatt ma jista' jwaqqaf atti kriminali meta l-kriminali stess ikunu qed jiffinanzjaw direttament l-attivitajiet tal-partiti politiċi.

Aħna lkoll vittmi sekondarji sakemm il-partiti politiċi u l-klassi tan-negozjanti jibqgħu ħaġa waħda flimkien, saħaq il-Moviment Graffitti.

L-NGO qalet li l-gvernijiet suċċessivi ħarsu l-interessi ta' negozji kbar sabiex iżommu l-ekonomija għaddejja u wassal għat-telfa ta' Daphne Caruana Galizia u ta' Miriam Pace fost oħrajn.

Il-Moviment Graffitti żied jgħid li l-istat, fl-ebda punt wara l-indipendenza f'Malta ma kellu proviżjonijiet tal-liġi kriminali effettivi biex jevita l-iżvilupp ta' stat de facto ta' impunità.

Il-Moviment Graffitti saħaq li r-rabtiet bejn in-negozji l-kbar u l-klassi politika imorru lil hinn mill-gvern Laburista jew kwalunkwe amministrazzjoni oħra.

Dan jintwera mill-istorja ta' ħtif ta' art bl-irħis u ta' industrija tal-kostruzzjoni mhux regolata li kellha riżultati fatali kemm għall-ħaddiema tal-kostruzzjoni kif ukoll għar-residenti f'Malta.

Il-korruzzjoni sabet l-għeruq tagħha fl-amministrazzjoni Nazzjonalista u ffjorixxiet taħt il-gvern Laburista, qal il-Moviment Graffitti, u żied li l-finanzjament tal-partiti wassal għal ftehimiet minn wara l-kwinti u ħtif ta' art bl-irħis.

Fis-sottomissjonijiet tal-Moviment Graffitti lill-inkjesta pubblika dwar l-assassinju ta' Daphne Caruana Galizia, jissemma' wkoll kif l-aħbar żvelata li negozjatur Ċiniż tal-enerġija kien il-moħħ wara kumpanija intenzjonata li tibgħat miljuni lill-eks Chief of Staff tal-OPM Keith Schembri u lill-eks Ministru Konrad Mizzi "jkomplu juru kif individwi fil-poter jużaw il-fondi pubbliċi biex iħaxxnu bwiethom."

Is-sottomissjonijiet tal-Moviment Graffitti L-inkjesta pubblika għandha ddum kemm hemm bżonn – Il-PE lill-PM .td_uid_3_6067695c227e4_rand.td-a-rec-img{text-align:left}.td_uid_3_6067695c227e4_rand.td-a-rec-img img{margin:0 auto 0 0}


Ritratt: Facebook - Horizon .td_uid_2_6066ff8f032f3_rand.td-a-rec-img{text-align:left}.td_uid_2_6066ff8f032f3_rand.td-a-rec-img img{margin:0 auto 0 0} L-Ajruport Internazzjonali ta' Malta kellu jagħlaq għal xi ħin wara li ajruplan tal-linja tal-ajru Ryanair kien involut f'inċident.

L-inċident seħħ għall-ħabta tal-11:30 am. Skont il-paġna ta' Facebook Horizon, l-ajruplan kien qed jiġi rmunkat fiż-żona fejn jipparkjaw l-ajruplani meta f'ħin minnhom inqala' minn mat-tratt li kien qed jirmunkah u l-ajruplan baqa' dieħel f'bowżers tal-fjuwil.

Breaking News: Malta International Airport temporarily ClosedA Ryanair aircraft was involved in an incident earlier… Posted by Horizon on Friday, April 2, 2021 L-ajruport kien mistenni jibqa' magħluq sat-3:00 pm iżda reġa' nfetaħ ftit tal-ħin wara li seħħ l-inċident wara li nħarġet nota mill-Awtorità tal-Avjazzjoni.

Infatti l-ajruport reġa' nfetaħ għall-ħabta ta' 12:20 pm. Fi stqarrija kelliema għall-Ajruport Internazzjonali ta' Malta kkonfermat li ma kien hemm l-ebda passiġġieri abbord l-ajruplan fil-ħin tal-inċident.

Minħabba dan l-inċident it-titjira LH1276 u t-titjira UG1300 se jitniżżlu Katanja u Tunis dan apparti li jaf ikun hemm xi ħin ta stennija għal titjiriet oħra minn u lejn Malta. .td_uid_3_6066ff8f0356a_rand.td-a-rec-img{text-align:left}.td_uid_3_6066ff8f0356a_rand.td-a-rec-img img{margin:0 auto 0 0}


Puttinu Cares / Facebook .td_uid_2_6066f7810be8f_rand.td-a-rec-img{text-align:left}.td_uid_2_6066f7810be8f_rand.td-a-rec-img img{margin:0 auto 0 0} Iċ-ċkejkna Emilia, ta' 11-il xahar, qed tieħu l-kura minħabba l-marda tal-leukemia u diġà għamlet operazzjoni f'qalbha.

Puttinu Cares, l-għaqda li tgħin lil tant u tant familji li jkunu qed iħabbtu wiċċhom mal-marda kiefra tal-kanċer, xerrdet ritratt tal-familja ta' Emilia u l-ġenituri tagħha fuq Facebook u appellat għat-talb għal Emilia.

"Il-Ġimgħa l-Kbira ġewwa Rainbow Ward," kitbet Puttinu Cares.

"Il-ġenituri tagħha qed jiġġieldu bi mħabba kbira u jixtiqukom iżżommu lit-tfal kollha fit-talb tagħkom illum."

Emilia ghandha 11-il xahar u diga ghaddiet minn operazzjoni f'qalbha u bhalissa… Posted by Puttinu Cares on Thursday, April 1, 2021 Ġest sabiħ Jiġri 1km għal kull €5 għal Puttinu f'ġieħ Rebecca Aqra wkoll Tiċċelebra għeluq sninha fir-Rainbow Ward u tiġbor għal Puttinu .td_uid_3_6066f7810c12c_rand.td-a-rec-img{text-align:left}.td_uid_3_6066f7810c12c_rand.td-a-rec-img img{margin:0 auto 0 0}


.td_uid_2_6066d2e8d3382_rand.td-a-rec-img{text-align:left}.td_uid_2_6066d2e8d3382_rand.td-a-rec-img img{margin:0 auto 0 0} Il-Fondazzjoni RISE ibbenefikat minn donazzjoni ta' €10,000 mingħand l-Aġenzija LESA bl-għan li l- fondazzjoni tkun tista' tibqa' twettaq inizjattivi għal priġunieri li jfittxu s-servizzi tagħha meta jkunu waslu fl-aħħar tas-sentenza tagħhom.

Id-donazzjoni ngħatat waqt żjara li l-Ministru għall-Intern Byron Camilleri għamel lir-residenti tal-Faċilità ta' Kordin, flimkien mal-Kap Eżekuttiv tal-Aġenzija LESA, Svetlick Flores.

"Meta rajna x-xogħol tajjeb li qed tagħmel il-Fondazzjoni ħassejna li huwa d-dover tagħna bħala ministeru li nkomplu nsaħħu dawn it-tip ta' proġetti għaliex is-soċjetà tista' tgawdi minnhom", qal il-Ministru Camilleri.

Camilleri spjega li meta tkellem mar-residenti ra l-importanza li ma niġġudikaw lil ħadd u li kulħadd ħaqqu iżjed opportunitajiet fil-ħajja.

Minn naħa tiegħu Svetlick Flores spjega kif minbarra l-infurzar, l-Aġenzija LESA għandha wkoll responsabbiltà lejn il-komunità li sservi u hu għalhekk li din id-donazzjoni qed issir lill-Fondazzjoni RISE, biex l-għaqda tkun tista' tkompli tkun ta' spalla għal dawn il-persuni li jkunu qed ifittxu li jibdew ħajjithom mill-ġdid wara li jkunu skontaw is-sentenza tagħhom. .td_uid_3_6066d2e8d3659_rand.td-a-rec-img{text-align:left}.td_uid_3_6066d2e8d3659_rand.td-a-rec-img img{margin:0 auto 0 0}


press, news, Aħbarijiet, Internazzjonali

Ritratt: Unsplash .td_uid_2_6066c812eeb26_rand.td-a-rec-img{text-align:left}.td_uid_2_6066c812eeb26_rand.td-a-rec-img img{margin:0 auto 0 0} Fit-Tajwan, minn tal-inqas 36 persuna mietu u aktar minn 72 ndarbu hekk kif kienu fuq ferrovija li tilfet il-kontroll u ħarġet mill-linji ferrovjarji.

Fuq il-ferrovija kien hemm madwar 350 persuna.

Skont l-awtoritajiet tal-pajjiż l-inċident seħħ meta l-ferrovija kienet f'mina u malli ħarġet mill-binarji kien hemm partijiet minnha li missew il-ħitan.

Madwar mitt persuna li ġew evakwati iżda hemm oħrajn li jinsabu f'parti mill-ferrovija li hi diffiċli biex tiġi aċċessata minħabba l-ħsarat.

Jirriżulta li b'kollox hemm 70 persuna maqbuda ġol-ferrovija.

Dan l-inċident qed ikun meqjus bħala l-agħar li seħħ fit-Tajwan f'dawn l-aħħar 40 sena. .td_uid_3_6066c812eedb0_rand.td-a-rec-img{text-align:left}.td_uid_3_6066c812eedb0_rand.td-a-rec-img img{margin:0 auto 0 0}


Ritratt: Unsplash .td_uid_2_60671aaeaee87_rand.td-a-rec-img{text-align:left}.td_uid_2_60671aaeaee87_rand.td-a-rec-img img{margin:0 auto 0 0} L-Għaqda Bdiewa Attivi tinsab imħassba hekk kif il-Pitkala qed jitolbu sabiex ma jħallsux il-garanzija li huma mitluba jħallsu biex il-bdiewa jitħallsu tal-prodott tagħhom fil-ħin.

Fi stqarrija l-Għaqda Bdiewa Attivi qalet li jekk din il-garanzija ma titħallasx, jerġa' jinfetaħ il-bieb għal dewmien fil-ħlas tal-bdiewa.

Dwar din il-kwistjoni jidher li bħalissa l-Assoċċjazzjoni tal-Pitkala tinsab f'negozjati mal-Gvern.

Ġie spjegat kif fil-passat kien ikun hemm każijiet fejn il-bdiewa kienu jdumu ħafna ma jitħallsu mill-Pitkala għall-prodotti tagħhom u allura l-Gvern kien ħaseb biex jissalvagwardja l-interess tal-bdiewa billi jitlob lill-Pitkala garanzija bankarja li tkun tista' tagħmel tajjeb f'dawn iċ-ċirkustanzi.

Dan fisser li liċenzja ta' Pitkal tingħata biss jekk titħallas din il-garanzija.

L-Għaqda tal-Bdiewa Attivi qalet li t-talba li qed jagħmlu l-Pitkala mhix ġusta.

Spjegat li l-ispejjeż u r-riskji tal-produzzjoni tal-ħxejjex u frott huma kbar ħafna u, speċjalment fid-dawl ta' sfidi kbar oħra bħall-kompetizzjoni ma' prodott impurtat, spejjeż dejjem jogħlew u sfidi fir-riżorsi disponibbli għal produtturi ifisser li nċertezzi fil-ħlas tal-prodotti ikun jammonta għal rigress sinjifikanti fil-pożizzjoni tal-bdiewa.

L-Għaqda tenniet li l-bidwi għandu jibqa kopert b'sistema li tassigura li jitħallas għal prodotti tiegħu bla dewmien wara xhur sħaħ ta' stennija.

Awgurat li jintlaħaq ftehim bejn l-Assoċjazzjoni tal-Pitkala u l-Gvern mill-aktar fis.

F'April tal-2015 Il-pitkala kollha ħallsu l-garanzija bankarja li talabhom il-Gvern .td_uid_3_60671aaeaf257_rand.td-a-rec-img{text-align:left}.td_uid_3_60671aaeaf257_rand.td-a-rec-img img{margin:0 auto 0 0}


Enrico Lo Verso u Danny Quinn f'xena mill-film Giuda.

Ritratt: Luis De Barros / Uffiċju stampa Mediaset .td_uid_2_6067f67480f14_rand.td-a-rec-img{text-align:left}.td_uid_2_6067f67480f14_rand.td-a-rec-img img{margin:0 auto 0 0} Għal min iħobb isegwi films Bibbliċi, l-istazzjon Rete 4 llum fl-4.50pm se jkun qed ixandar Giuda, film ko-produzzjoni Taljana – Ġermaniża bl-atturi Enrico Lo Verso bħala Ġuda, Danny Quinn bħala Ġesù u Matthieu Carrière bħala Pilatu.

F'Ġerusalemm, fit-tħejjija għall-Għid, folla ferrieħa mmexxija mill-Appostli takklama lil Ġesù ta'Nazaret "is-Sultan tal-Lhud" fuq il-pjazza ta' quddiem it-Torri Antonia, il-fortizza Rumana li tiddomina l-belt.

Iżda l-purċissjoni trijonfali titferrex f'daqqa mis-suldati Rumani.

Wieħed mill-appostli joqgħod quddiem Ġesù biex jipproteġih u jħeġġeġ lin-nies biex ma jibżgħux mir-Rumani u biex jiddefendu lill-Messija anke akkost ta' ħajjithom.

Dan hu Ġuda, iben negozjant lokali sinjur.

Ġuda jemmen ħafna fil-Messija.

Biex segwih huwa kien abbanduna lill-familja sinjura tiegħu u kien jagħti ħajtu għalih.

Iżda dan l-appostlu huwa wkoll il-vittma ta' illużjoni kbira: huwa konvint li l-missjoni ta' Kristu hi li jeħles lill-poplu ta'Iżrael mill-oppressur Ruman.

Aħseb iktar skond l-irġiel milli skond Alla.

Il-film kellu direzzjoni ta' Raffaele Mertes.

Ritratt: Luis De Barros / Uffiċju stampa Mediaset Iktar tard, fid-9.20pm, Rete 4 se jkun qed ixandar il-film klassiku Ben Hur tal-1959 bl-attur Charlton Heston fil-parti ewlenija.

Ritratt: Warner / Uffiċju stampa Mediaset Dan il-film kien remake tal-film tal-1925 u għandu direzzjoni ta' William Wyler.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6067f674811a6_rand.td-a-rec-img{text-align:left}.td_uid_3_6067f674811a6_rand.td-a-rec-img img{margin:0 auto 0 0}


Ritratt: Unsplash .td_uid_2_60686da9ded0a_rand.td-a-rec-img{text-align:left}.td_uid_2_60686da9ded0a_rand.td-a-rec-img img{margin:0 auto 0 0} Jidher illi fil-pitkalija eskalat sitwazzjoni fejn il-pitkala eżistenti spiċċaw bla liċenzja.

Dan wara li din skaditilhom fil-31 ta' Marzu 2021 u għoġobhom ma jġedduhiex.

Jidher illi r-raġuni li dawn qed jagħżlu li ma jġeddux il-liċenzja hija peress li ma jridux jagħmlu l-garanzija li titlob il-liġi.

Il-liġi tordna illi kull pitkal irid jagħmel garanzija bankarja sabiex jiggarantixxi li se jonora l-obbligi tiegħu vis-a-vis il-bdiewa.

Il-liġi timponi 10% garanzija iżda jidher illi d-dipartiment, sabiex jaġevola lill-istess pitkala, kien hemm każijiet fejn kien anke qed jikkuntenta b'nofs din il-garanzija.

Iżda jidher illi anke hawn il-pitkala sabu diffikultà u rrifjutaw milli jonoraw l-obbligi li timponi fuqhom il-liġi u jagħmlu l-garanzija kif suppost.

Dan bil-konsegwenza li l-liċenzja ma setgħetx tiġġeddidilhom u kwindi tilfu l-liċenzja li diġà kellhom.

Jidher illi għalhekk is-sitwazzjoni tal-pitkala ma kienet xejn għajr dak li bl- In gliż jissejjaħ self -imposed hardship .

Il-pitkala fil-preżent jieħdu commission ta' 8% fuq il-bejgħ tal-prodott fil-pitkalija.

Riċentament huma bdew jivvintaw pretensjonijiet għal żieda sa 15 %, żieda li jekk tiġi akkordata se tkun ta' dannu jew għall-għajxien tal-bidwi, jew altrimenti fuq il-konsumatur aħħari.

Jidher illi d-dipartiment konċernat, sabiex jilħaq bilanċ, tkellem mal-istakeholders l-oħra ċioè l-bdiewa, iżda jidher illi għalkemm saret proposta li l-commission tiżdied għal 10%, xorta waħda ma ntlaħaqx ftehim.

Issa rinfaċċati b'din is-sitwazzjoni fejn minħabba t-talbiet goffi tagħhom spiċċaw tilfu l-liċenzja li deliberament ħallew tiskadi, l-istess pitkala intavolaw mandat ta' inbizzjoni li prattikament permezz tiegħu qed jitolbu li ħadd ma jista' jagħmel bejgħ fil-pitkalija u kwindi qed iwaqqfu l-operat totali tal-pitkalija.

Fil-mandat qed jindikaw raġunijiet ta' diskriminazzjoni għaliex qed jingħad illi mhux il-pitkala kollha huma mitluba jipprestaw l-istess ammont ta' garanzija.

Dan hu ovvju għaliex il-garanzija tinħadem fuq it-turnover tas-sena ta' qabel u għalhekk min jaqla' anqas iħallas anqas minn min jaqla' l-ħafna.

Barra minn hekk pitkala li huma magħrufa li ma jħallsux lil bdiewa fil-ħin jiġu mitluba garanzija tal-perċentwali sħiħa li titlob il-liġi.

Il-pitkala qed jilmentaw ukoll għaliex l-għaqdiet tal-bdiewa li jbiegħu l-prodotti tagħhom ma jipprestawx garanzija.

Għal darba oħra dan hu argument fallaċi, għaliex x'sens jagħmel li l-bdiewa jagħmlu garanzija għalihom infushom, ġaladarba huma stess tramite l-għaqda tagħhom, qed ibigħu l-prodott.

Jidher illi dan il-mandat hu abbuż sfaċċat tal-proċedura legali fejn persuna li ġabet is-sitwazzjoni tagħha b'idej ha minħabba talbiet goffi li fl-aħħar mi ll-aħħar se jaffettwaw negattivament lil l-bidwi u lil l-konsumatur; issa q iegħda tagħmel minn kollox biex tostakola l-operat tal-pitkalija fil-qalba ta ' riforma, fil-qalba tal-kriżi tal- Covid u dan askapitu ta ' ħaddieħor. .td_uid_3_60686da9deeed_rand.td-a-rec-img{text-align:left}.td_uid_3_60686da9deeed_rand.td-a-rec-img img{margin:0 auto 0 0}


Numru ta' persuni mill-NGOs Save the Children u Doctors Without Borders, li jsalvaw immigranti li jkunu f'nofs il-baħar Mediterran qed ikunu akkużati mill-Awtoritajiet Taljani, li kollaboraw mat-traffikanti tal-persuni u dan meta għenu biex l-immigranti ma jgħerqux.

Skont il-gazzetta Taljana, Domani, il-prosekuturi kienu qed jisimgħu u jirrekordjaw il-konverzazzjonijiet fuq il-mobiles bejn il-ġurnalisti u dawk li jsalvaw lill-immigranti iżda ħadd minnhom ma kien jaf li dawk il-konverżazzjonijiet kienu qed jiġu rrekordjati.

Il-gazzetta Domani qed tirrapporta li mijiet ta' paġni ta' traskrizzjonijiet mnn dawn il-konverżazzjonijiet fuq il-mobiles, huma parti minn investigazzjoni li qed titmexxa mill-Pulizija fi Trapani, fi Sqallija.

Jirriżulta li t-traskrizzjonijiet jinkludu l-ismijiet, is-sorsi u kuntatti oħra.

"Wieħed mill-agħar attakki fuq il-ġurnalisti Taljani" Jirriżulta wkoll li b'kollox hemm konverzazzjonijiet ta' madwar seba' ġurnalisti u s-sorsi tagħhom.

Fost dawn il-ġurnalisti hemm Nancy Porsia, li kienet ingħatat il-protezzjoni tal-Pulizija wara li kixfet l-attivitajiet kriminali ta' traffikant tal-persuni li kien jaħdem għall-gwardja tal-kosta Libjana.

L-Alarm Phone twissi biex ma jkunx hemm ripetizzjoni tat-traġedja tas-sena l-oħra Ġie rrappurtat ukoll li l-Pulizija semgħu wkoll konverzazzjonijiet tal-ġurnalist Nello Scavo.

Dan il-każ qed jitqies bħala wieħed mill-aktar attakki serji fuq il-ġurnalisti Taljani fl-istorja tal-midja Taljana.

Is-Senatur Taljan, Primo di Nicola mill-Moviment 5 Stella qal li dan hu każ serju li jrid jiġi kkjarifikat u jekk hemm bżonn investigat mill-Parlament Taljan, filwaqt li esprima s-solidarjetà tiegħu mal-ġurnalisti.

Is-Segretarju Ġenerali tal-Federazzjoni Ewropea tal-Ġurnalisti, Ricardo Gutierrez, fuq Twitter kiteb li dan hu każ serju li se jiġi rrappurtat lill-Kunsill tal-Ewropa filwaqt li intalbet spjegazzjoni ċara mill-Pulizija ta' Trapani. .td_uid_3_60682b2d022a1_rand.td-a-rec-img{text-align:left}.td_uid_3_60682b2d022a1_rand.td-a-rec-img img{margin:0 auto 0 0}


Ritratt: mill-filmat / ŻfinMalta .td_uid_2_606834f2905bc_rand.td-a-rec-img{text-align:left}.td_uid_2_606834f2905bc_rand.td-a-rec-img img{margin:0 auto 0 0} Il-kumpanija nazzjonali taż-żfin tista' tibqa' taħdem, fi żmien fejn il-kuntatt fiżiku hu limitat?

L-ansjetà li ġabet magħha l-imxija tal-COVID-19 kif affettwat l-artisti ta' ŻfinMalta?

U fuq kollox, se jirnexxilhom itellgħu spettaklu li ilhom tant jaħdmu għalih?

Dan hu aktar se jiskopruh b'mod esklussiv l-udjenza ta' Parfornir, dokumentarju ġdid ta' NoċeMuskata, li se jkun qed jixxandar fuq l-istazzjon One għada l-Ħadd 4 ta' April fl-10.30am.

Parfornir jesplora xi jfisser li tkun professjonist artistiku fi żmien fejn il-prijoritajiet urġenti soċjali qajla ħallew spazju għat-tgawdija tal-arti.

Miġbud f'Ottubru tal-2020, f'nofs it-tieni mewġa tal-pandemija, Parfornir jirrakkonta l-ġrajja taż-żeffiena ta' ŻfinMalta, huma u jippruvaw jippreparaw spettaklu ta' żfin kontemporanju.

Il-biżgħat, tħassib, u ħolm ta' kull żeffien tal-kumpanija, flimkien ma' dawk tad-direttur artistiku tagħhom, Paolo Mangiola, jinħassu bl-iktar mod dirett, hekk kif id-dokumentarju joħodna wara l-kwinti ta' 21 Dances for the 21st Century, performance li tistaqsi diversi domandi dwar is-soċjetà tagħna.

Iżda fuq kollox, f'Parfornir tispikka d-dedikazzjoni ta' kull wieħed u waħda minnhom lejn l-arti tagħhom, u s-sagrifiċċji li jagħmlu ta' kuljum sabiex anke f'nofs pandemija globali, jżommu ż-żfin ħaj.

Dik hi filfatt it-tifsira ta' Parfornir – li tagħti ruħek u ġismek għall-arti tiegħek.

Parfornir huwa l-aħħar dokumentarju ta' Sarah-Lee Zammit, magħrufa għall-produzzjoni ta' diversi dokumentarji, inkluż Maltin f'Izmir, il-MUŻA li Kellmitni, kif ukoll programm eskussiv dwar il-parteċipazzjoni ta' Malta fil-Biennale ta' Venezja fl-2017.

Dan id-dokumentarju huwa proġett iffinanzjat mill-Kunsill Malti għall-Arti mill-fond Kultura TV, li jħeġġeġ l-iżvilupp ta' kontenut kulturali u kreattiv ta' kwalità għolja.

B'kompożizzjoni mużikali oriġinali ta' Veronique Vella, u ċinematografija ta' Sebio Aquilina, flimkien mal-produzzjoni eżekuttiva ta' Ri Chakraborty, Parfornir hu mistenni li jaffaxxina l-udjenza bil-perspettiva unika li joffri fid-dinja taż-żfin.

Ritratt provdut minn NoċeMuskata Dan it-tagħrif twassal minn NoċeMuskata. .td_uid_3_606834f290844_rand.td-a-rec-img{text-align:left}.td_uid_3_606834f290844_rand.td-a-rec-img img{margin:0 auto 0 0}


Ritratti mid-DOI .td_uid_2_6068b966bc102_rand.td-a-rec-img{text-align:left}.td_uid_2_6068b966bc102_rand.td-a-rec-img img{margin:0 auto 0 0} Hekk kif il-pandemija tal-Covid-19 wasslet biex jingħalqu l-iskejjel għal darb'oħra, il-Ministeru għall-Edukazzjoni ħa l-opportunità biex jagħmel xogħol ta' tisbiħ u manutenzjoni fl-iskejjel tal-gvern.

"Matul is-sena kollha hemm grupp dedikat ta' ħaddiema li jieħdu ħsieb dan ix-xogħol biex l-ambjent edukattiv dejjem ikompli jitjieb.

F'dawn il-jiem ħadna l-okkażjoni biex ix-xogħol nibqgħu għaddejin bih matul il-ġurnata kollha.

Filwaqt li għaddej xogħol kbir ta' infrastruttura, fosthom il-bini ta' skejjel ġodda, estenzjonijiet u tisbiħ ieħor, hemm grupp ieħor ta' ħaddiema li b'impenn jaraw dan li dan ix-xogħol jibqa' għaddej ukoll," qalet il-ministru Justyne Caruana.

Il-ministeru spjega li għaddej xogħol kbir ta' tisbiħ u manutenzjoni fl-iskejjel kollha, għalkemm l-istqarrija tiegħu tiffoka fuq ix-xogħlijiet li qed isiru f'numru ta' skejjel Għawdxin.

Fl-iskola tas-Sannat, sar xogħol fuq is-sistema tad-drenaġġ u tbajjdu l-klassijiet kollha tal-kindergarten, filwaqt li tbajjdu l-klassijiet kollha fl-iskola ta' San Lawrenz u sar xogħol ta' tisbiħ fil-klassijiet tal-ewwel sena fis-skola primarja tar-Rabat.

Fl-iskola tal-Għarb tpoġġa turf sintetiku flok madum tal-lastiku, filwaqt li f'Għajnsielem, ġew installati fannijiet ġodda mas-soqfa tal-klassijiet kollha.

Sar xogħol ta' gypsum fin-Nadur, u fix-Xewkija, ġew installati sinkijiet ġodda fil-klassijiet tal-ewwel sular u qed tingħata dehra ġdida lill-palk tas-sala prinċipali.

Il-ministeru enfasizza li dan kien biss ftit mix-xogħol li dejjem jibqa' għaddej u li intensifika ruħu wara li l-iskejjel ingħalqu. .td_uid_3_6068b966bc389_rand.td-a-rec-img{text-align:left}.td_uid_3_6068b966bc389_rand.td-a-rec-img img{margin:0 auto 0 0}


L-NGO umanitarja Alarm Phone, fuq Twitter għadha kemm għamel post li fiha spjegat li abbord id-dgħajsa li fuqha hemm madwar 100 immigrant hemm żewġ persuni li ħasshom ħażin.

Alarm Phone qalet ukoll li persuna li kellmithom fuq il-mobile bilkemm jiflaħ jitkellem.

Dawn l-immigrati ilhom fuq il-baħar mingħajr għajnuna, mingħajr ilma jew ikel għal madwar 40 siegħa.

L-NGO filwaqt li reġgħat appellat sabiex jiġu salvati kemm jista' jkun malajr qalet li n-nuqqas ta' assistenza mill-Forzi Armati ta' Malta hi brutali u se żżommhom responsabbli tas-sitwazzjoni.

Dalgħodu Newsbook.com.mt għadda mistoqsijiet lill-Forzi Armati ta' Malta li s'issa għadhom ma ġewx imwieġba.

Twitter Filmat: "Ġesù inti ġej bid-dgħajsa?"; Peppi Azzopardi jnaqqax il-passjoni tal-2021 B'kollox hemm tlett dgħajjes b'270 persuna li jinsabu f'periklu li l-Ġimgħa kienu fiż-żona ta' tiftix u salvataġġ Maltija.

Fuq it-tlett dgħajjes grupp ta' 60, grupp ta' 100 u grupp ieħor ta' 110, rispettivament.

Alarm Phone qed tappella wkoll għal bastimenti tal-merkanzija, Maridive u NordicStar, li jinsabu viċin id-dgħajjes sabiex jgħinu u jsalvaw lil dawn l-immigranti.

Il-bastiment Asian Pearl II li jinsab viċin id-dgħajsa b'100 persuna abbord, qed jirrifjuta li jgħinhom.

L-NGO appellat ukoll biex ma jkunx hemm ripetizzjoni tat-traġedja li seħħet fl-Għid tas-sena li għaddiet, meta mietu 12-il persuna.

L-Alarm Phone twissi biex ma jkunx hemm ripetizzjoni tat-traġedja tal-2020 .td_uid_3_6069ee85c61b7_rand.td-a-rec-img{text-align:left}.td_uid_3_6069ee85c61b7_rand.td-a-rec-img img{margin:0 auto 0 0}


Ritratt: Image by Yor Ditsayakub / Pixabay .td_uid_2_60683b98734e9_rand.td-a-rec-img{text-align:left}.td_uid_2_60683b98734e9_rand.td-a-rec-img img{margin:0 auto 0 0} Is-Servizz Nazzjonali tat-Trasfużjoni tad-Demm flimkien mal-pazjenti jixtiequ jirringrazzjaw lil kulmin b'xi mod jew b'ieħor qed jagħti sehmu biex tul dan iż-żmien ta' pandemija jkun hawn riserva tajba ta' demm għall-ħtieġa immedjata tal-pazjenti fl-isptarijiet ta' Malta u Għawdex.

Ritratt: National Blood Transfusion Service Malta Is-Servizz, waqt li jieħu din l-opportunità biex jawgura l-Għid it-Tajjeb lil kulħadd, jixtieq ifakkar li ċ-Ċentru tal-Għoti tad-Demm ta' G'Manġa jiftaħ 7 ijiem fil-ġimgħa (inkluż nhar il-Ġimgħa l-Kbira u nhar Ħadd il-Għid) mit-8:00am sas-6:00pm.

Aqra: Ara fejn tista' tagħti d-demm matul April Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60683b9873913_rand.td-a-rec-img{text-align:left}.td_uid_3_60683b9873913_rand.td-a-rec-img img{margin:0 auto 0 0}


Miguela Xuereb .td_uid_2_606891e1755cd_rand.td-a-rec-img{text-align:left}.td_uid_2_606891e1755cd_rand.td-a-rec-img img{margin:0 auto 0 0} Wara n-nuqqas ta' qbil li kien hemm fuq l-abbozzi li saru sabiex awtoritajiet superviżorji ikunu jistgħu jimponu pieni amministrattivi, il-gvern qiegħed jitlob il-parir tal-Kummissjoni Venezja biex jiżgura li l-emendi li jsiru jirrispettaw id-dritt ta' smigħ xieraq.

L-abbozzi ġew ippreżentati wara li l-Qorti Kostituzzjonali sabet li pieni sinifikanti ma setgħux jitqiesu amministrattivi imma kienu effett pieni kriminali, u b'hekk setgħu jingħataw biss minn qorti indipendenti u imparzjali.

Il-gvern l-ewwel fittex li jemenda l-Kostituzzjoni ta' Malta, iżda dan l-abbozz ġie rtirat wara li l-oppożizzjoni għamlet ċar li se tivvota kontrih – u b'hekk ma kienx se jkun possibli li jgħaddi b'maġġoranza ta' żewġ terzi kif meħtieg.

It-tieni abbozz fittex li jemenda l-Att dwar l-Interpretazzjoni – li jispeċifika kif għandhom jiġu interpretati l-liġijiet Maltin u li jista' jiġi mibdul b'maġġoranza sempliċi fil-Parlament.

Però l-oppożizzjoni insistiet li dan l-abbozz kien joħloq preċedent perikoluż, u fl-isfond ta' din il-kontroversja, il-vot fuq dan l-abbozz ġie sospiż.

Fi stqarrija, il-Ministeru għall-Ġustizzja ilmenta li l-oppożizzjoni "ħarġet qatta bla ħabel kontra ż-żewg abbozzi ta' liġi."

Qal ukoll li fin-nuqqas ta' proposti min-naħa tagħha, l-oppożizzjoni kienet qed tirriskja li tipparalizza l-awtoritajiet superviżorji.

Il-ministeru żied li talab il-parir tal-Kummissjoni Venezja fl-ispirtu tad-djalogu u ta' rieda qawwija għat-tisħiħ tas-saltna tad-dritt.

Min-naħa tagħha, il-kummissjoni laqgħet l-istedina tal-gvern tiex tipprovdi opinjoni dwar is-suġġett. .td_uid_3_606891e175869_rand.td-a-rec-img{text-align:left}.td_uid_3_606891e175869_rand.td-a-rec-img img{margin:0 auto 0 0}


Speċi ta' bram perikoluż intlemaħ qrib ix-xtut Maltin.

Dan tħabbar mill-paġna tal-proġett Spot the Jellyfish fuq Facebook.

Dan il-proġett għandu l-għan li jqajjem kuxjenza fuq id-diversità tal-bram f'Malta.

Dan jagħmlu billi jirrapporta liema speċi ta' bram jintlemaħ f'Malta u jxerred informazzjoni dwaru.

F'Settembru li għadda Bram jew le?


Facebook .td_uid_2_60698418ca892_rand.td-a-rec-img{text-align:left}.td_uid_2_60698418ca892_rand.td-a-rec-img img{margin:0 auto 0 0} Bosta qegħdin isellmu l-memorja tal-Kurunell Brian Gatt, li miet propju f'Sibt il-Għid fl-età ta' 54 sena.

Il-Kurunell Brian Gatt ġie deskritt mill-Forzi Armati ta' Malta bħala uffiċjal eżemplari.

Il-Forzi Armati u anke l-General Workers' Union sellmu l-memorja tiegħu.

Il-Forzi Armati biddlu r-ritratt tagħhom fuq Facebook għal wieħed iswed b'turija ta' sogħba għall-mewt ta' wieħed mill-uffiċjali tagħhom.

Il-Kurunell Gatt kien il-Kmandant taċ-Ċentri ta' Detenzjoni.


press, news, Lifestyle, Mużika, Televiżjoni

var tag=document.createElement("script");tag.src="https://www.youtube.com/iframe_api";var firstScriptTag=document.getElementsByTagName("script")[0];firstScriptTag.parentNode.insertBefore(tag,firstScriptTag);var player;function onYouTubeIframeAPIReady(){player=new YT.Player("td_youtube_player",{height:"720",width:"960",events:{"onReady":onPlayerReady}});} function onPlayerReady(event){player.setPlaybackQuality("hd720");} .td_uid_2_6069859e7a4d8_rand.td-a-rec-img{text-align:left}.td_uid_2_6069859e7a4d8_rand.td-a-rec-img img{margin:0 auto 0 0} Illejla fid-9pm fuq TVM se jitwassal il-kunċert Xehda li huwa t-tnedija tal-album il-ġdid tal-Big Band Brothers.

Xehda hija kollaborazzjoni bejn il-Big Band Brothers u numru ta' artisti stabbiliti ta' ġenerazzjonijiet differenti li matul il-karriera tagħhom taw kontribut lill-letteratura, mużika u kanzunetta Maltija.

L-album jikkonsisti fi 12-il kanzunetta oriġinali li ġew miktuba speċifikament għal dan l-album jew li qatt ma nħarġu qabel.

Il-kollaboraturi fuq dan l-album huma Pamela Bezzina, Ray Calleja, Dr Victor Jacono, Mark Kram, Mary Rose Mallia, Walter Micallef, Alfred C Sant, Chiara, Kris Spiteri, Dr Michael Spagnol, Trevor Zahra u l-Orkestra Filarmonika ta' Malta.

Ritratt: Facebook – Big Band Brothers Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6069859e7a789_rand.td-a-rec-img{text-align:left}.td_uid_3_6069859e7a789_rand.td-a-rec-img img{margin:0 auto 0 0}


Lynn Faure Chircop ħabbret li qed tirtira l-kandidatura tagħha mal-Partit Laburista għall-elezzjoni ġenerali li jmiss.

F'kitba qasira fuq Facebook, l-avukata qalet li talbet ħafna fuq il-kwistjoni u din kienet id-deċiżjoni għaqlija.

Madankollu, stqarret li ma jiddispjaċihiex li qasmet il-prinċipji soċjali tagħha, u għandha l-intenzjoni li tibqa' qrib in-nies.

Ftit qabel ħabbret dan, fuq Facebook kitbet ukoll, "Meta t-triq li dħalt fiha qed twassal għall-mewt tal-prinċipji tiegħek, dur lura u emmen fik innifsek anki jekk tibqa' miexja waħdek."

I do not… Posted by Lynn Faure Chircop on Sunday, April 4, 2021 Hija kienet ipparteċipat fil-programm LEAD tal-Partit Laburista li jħejji u jinkoraġġixxi lin-nisa biex joħorġu għall-politika.

Dr Faure Chircop kienet rebħet il-Malta Song For Europe fl-2003 bil-kanzunetta "To Dream Again" u rrappreżentat lil Malta fil-Eurovision li kien sar fil-Latvja.

Hija ma kinitx l-unika kantanta li tatha għall-politika, billi riċentament Julie Zahra wkoll ħabbret li se tikkontesta l-elezzjoni ġenerali, iżda mal-Partit Nazzjonalista.

Aqra aktar Mill-kant għall-politika .td_uid_3_6069c3e3dd102_rand.td-a-rec-img{text-align:left}.td_uid_3_6069c3e3dd102_rand.td-a-rec-img img{margin:0 auto 0 0}


Ma nistgħux naċċettaw li nħallu lil ħutna jegħrqu fil-baħar mingħajr ma nagħmlu xejn, jinsisti Don Mattia Ferrari, il-kappillan tal-għaqda mhux governattiva Mediterranea Saving Humans.

Don Mattia tkellem ma' Newsbook.com.mt hekk kif madwar 270 persuna fuq 3 dgħajjes qed jistennew l-għajnuna f'ibħra li jagħmlu parti miż-żona ta' salvataġġ Maltija.

Minkejja talbiet għall-għajnuna li saru kemm mal-awtoritajiet Maltin kif ukoll dawk Taljani, għad ma kien hemm l-ebda risposta.

"In-nuqqas ta' assistenza mill-AFM hi brutali, se nżommukom responsabbli" – Alarm Phone Il-qassis żgħażugħ kien ċar li se jkun hemm l-imwiet jekk l-awtoritajiet jonqsu milli jaqdu dmirhom.

"Ilna nitolbu lil Malta u lill-Italja biex isalvawhom mill-bieraħ filgħodu, iżda jidher li l-pajjiżi tagħna ma jridux jagħmlu dan," qal Don Mattia.

Fakkar li kemm il-liġijiet internazzjonali kif ukoll it-tagħlim tal-Knisja jagħmlu ċar li għandna dmir insalvaw in-nies mill-għarqa.

Fakkar ukoll fl-aħħar enċiklika tal-Papa Franġisku, li ġġib l-isem Fratelli Tutti – aħna lkoll aħwa.

Vittmi ta' inġustizzja Don Mattia enfasizza li l-immigranti li jfittxu li jaslu l-Ewropa kienu vittmi ta' inġustizzja fuq skala globali.

L-inġustizzja kienet twassalhom biex jaħarbu minn pajjiżhom u jissograw ħajjithom fi vjaġġ perikoluż, u inġustizzja oħra kienet iċċaħħadhom l-opportunità li jaslu l-Ewropa b'mod legali u sikur.

Minħabba f'hekk, Mediterranea u għaqdiet mhux governattivi oħrajn jimmiraw li jgħinu jnaqqsu l-periklu li jiffaċċja kull min jipprova jaqsam il-Mediterran bid-dgħajjes tagħhom.

Din il-flotta ċivili mhux biss timla l-vojt li ħallew l-istati, iżda tfittex ukoll li tissorvelja vjolazzjonijiet ta' drittijiet umani fil-Mediterran.

Il-pushbacks mhux aċċettabbli Iżda r-riskju tal-għarqa m'huwiex l-unika wieħed li jiffaċċja kull min ifittex is-sigurtà fil-Mediterran: hemm ukoll ir-riskju aktar insidjuż ta' pushbacks.

"Kemm l-Italja kif ukoll Malta jagħtu l-appoġġ tagħhom għall-pushbacks, u dan m'huwiex aċċettabli," qal Don Mattia, li fakkar li din il-prattika kienet waħda illegali.

Pushbacks imorru kontra l-prinċipju internazzjonali ta' non-refoulement: persuni ma jistgħux jittieħdu lura f'post fejn jistgħu jaffaċċjaw vjolazzjoni tad-drittijiet umani tagħhom.

U dawn il-vjolazzjonijiet huma magħrufa sew li jsiru meta immigranti jittieħdu lura l-Libja.

Don Mattia fakkar kif l-Għid tas-sena l-oħra kien immarkat minn traġedja f'ibħra Maltin, hekk kif mietu 12-il persuna f'dgħajsa li ttieħdet lura l-Libja wara li l-grupp għamel 5 ijiem bejn sema u lima.

Għaddiet sena, u s-sitwazzjoni tidher waħda simili.

"Ma nistgħux naduraw lil Kristu fuq is-salib u nħallu lil ħutna jegħrqu," ikkonkluda Don Mattia.

"It-tbatija ta' kull bniedem hi estensjoni tal-passjoni tal-Mulej." .td_uid_3_6068b2b329e3f_rand.td-a-rec-img{text-align:left}.td_uid_3_6068b2b329e3f_rand.td-a-rec-img img{margin:0 auto 0 0}


Ritratt: WasteServ .td_uid_2_606c215daeb08_rand.td-a-rec-img{text-align:left}.td_uid_2_606c215daeb08_rand.td-a-rec-img img{margin:0 auto 0 0} Fi Frar 2021, il-WasteServ ippubblikat regoli ġodda tas-sit u ħabbret li kienet qed tingaġġa iktar spetturi sabiex tirdoppja n-numru ta' spezzjonijiet li jsiru.

Dan ippermetta lill-kumpanija li tispezzjona kull trakk tal-iskart li juża l-faċilitajiet tagħha.

Mill-bidu tas-sena s'issa saru aktar minn 25,000 spezzjoni individwali u data dettaljata dwar it-tipi kollha ta' ksur qed tintuża biex tkompli ttejjeb il-konformità u jiġu identifikati tendenzi.

Dawk li jiksru l-liġi ripetutament qed jiġu identifikati u numru min dawn issa se jiġu rrifjutati aċċess dirett għall-faċilitajiet u se jkunu qed jiġu spezzjonati f'żona ta' spezzjoni magħżula qabel id-dħul.

F'dawk il-każijiet fejn l-irregolaritajiet ikomplu jsiru, l-WasteServ ma jkollix għażla oħra ħlief li tipprojbixxi lil individwi.

Qed isiru wkoll laqgħat individwali biex jiġi żgurat li kulħadd ikun konxju mill-obbligi tiegħu u mill-ħtieġa li jsegwi standards xierqa ta' l-immaniġġjar ta' l-iskart.

Dan huwa maħsub biex jiżgura li n-nuqqas ta' konformità ma jkunx ir-riżultat ta' nuqqas ta' informazzjoni.

Ir-riżorsi miżjuda qed jippermettu wkoll lill-WasteServ biex tapprofondixxi l-monitoraġġ tagħha, u dan qed jikxef każijiet oħra li ladarba jiġu eliminate jirriżultaw f'rendiment ambjentali aħjar.

Waħda mill-irregolaritajiet irrelatat ma' vjaġġi ta' skart goff mill-Kunsilli Lokali.

Diversi kuntratturi ta' skart goff tal-Kunsill Lokali ppersistew b'tentattivi biex jarmu materjal bħal dan fuq il-miżbla minflok ma jagħżlu dan l-iskart b'mod separati f' wieħed miċ-Ċentri għall-Iskart Goff.

F'xi każijiet, l-operaturi huma reċidivi, bħall-kuntrattur responsabbli għall-kollezzjonijiet fil-lokalità tal-Marsa, li propju fi tmiem il-ġimgħa nqabad b'materjal riċiklabbli mħallat ma' materjal tal-borża sewda.

Dan l-abbuż mhux qed ikun ittollerat u WasteServ bi pjaċir tħabbar titjib konkret li qed jiġi rreġistrat ta' kuljum.

Operaturi, residenti u klijenti oħra huma mħeġġa jiċċekkjaw id-dispożizzjonijiet applikabbli dwar l-immaniġġjar tal-iskart fuq www.wsm.com.mt jew billi jużaw il-freephone 8007 2200 jew ibagħtu email fuq info.ws@wasteservmalta.com.

Dan it-tagħrif twassal minn WasteServ.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606c215daee3c_rand.td-a-rec-img{text-align:left}.td_uid_3_606c215daee3c_rand.td-a-rec-img img{margin:0 auto 0 0}


Ritratti: Fb.com; Twitter.com .td_uid_2_606c2103ce351_rand.td-a-rec-img{text-align:left}.td_uid_2_606c2103ce351_rand.td-a-rec-img img{margin:0 auto 0 0} Id-dizzjunarju ikoniku tal-Professur Ġużè Aquilina jagħti dawn l-erba' kelmiet għall-kelma Ingliża fraud: impostura u frodi bħala verbi, u bħala aġġettivi imbroljun u brikkun.

Dan l-aħħar Simon Busuttil ta diversi intervisti kemm bil-Malti kif ukoll bl-Ingliż.

Is-suġġett kien dak li ġara nhar dak is-Sibt infami tal-20 ta' Marzu.

Dakinhar bħalma tafu intom u d-dinja kollha, Keith Schembri, ta' Nexia BT u oħrajn, ġew akkużati bi frodi, ħasil ta' flus, tħaxxim, firem foloz u falsifikazzjonijiet ta' dokumenti u xi wħud, inkluż Schembri, b'aktar minn hekk.

Fl-intervisti tiegħu Simon Busuttil żvela kif kienu żvolġew l-affarijiet f'nofs Mejju fl-2017, 15-il ġurnata biss qabel l-elezzjoni li kienet issejħet minn Joseph Muscat fl-1 ta' Mejju.

Fuq l-iskrivanija tiegħu kienu waslulu numru kbir ta' files li kienu jikkonsistu f'eluf ta' tranżazzjonijiet bankarji, stqarrijiet finanzjarji, rapport mill-FIAU dwar ħasil ta' flus b'mod goff, korruzzjoni u materji oħra relatati.

Ma setax imur għand il-Pulizija għax dawk diġà kienu jafu bihom u ma kienu għamlu xejn.

L-istess bħall-Avukat Ġenerali Peter Grech.

Daphne Caruana Galizia, li skont xhieda diversi fil-Qrati suppost kienet diġà ġiet assassinata, kienet ukoll kixfet dak li kien ra b'għajnejh, iswed fuq l-abjad Simon Busuttil.

Iżda hu kellu l-provi.

L-unika triq għalih kienet waħda li jitlob inkjesti maġisterjali dwar tixħim mill-flus li tħallsu minn dawk il-barranin li kienu xtraw passaporti Maltin, ħasil ta' flus u għax fuq tlieta toqgħod il-borma, il-Panama Papers.

Dwar dan l-aħħar suġġett għadna qed nistennew ir-rapport.

L-akkużi kienu serjissimi u l-evidenza kienet ċara ħafna, kif sirna nafu wara l-20 ta' Marzu li għadda, għax l-akkużi huma bbażati fuq dak li kien ressaq Simon u li kienu indagaw b'reqqa kbira l-Maġistrati u l-kollegi tagħhom.

Ma ninsewx, dan kollu 15-il jum biss qabel jum l-elezzjoni ġenerali.

F'demokrazija vera, f'pajjiż normali, l-akkużi kienu jkunu biżżejjed biex il-Prim Ministru jmur għand il-President u jirriżenja immedjatament għax imdaħħal f'kollox kien hemm iċ-Chief of Staff tiegħu stess, Keith Schembri.

U l-akkużi kienu parzjalment dwar allegata kriminalità li kienet seħħet bejn l-2011 u l-2015.

Il-President kienet ikollha taċċetta r-riżenji, titlob il-pariri mingħand min kienet tafda u tindirizza lill-poplu.

Iżda minn dan ma sar xejn.

Minflok ma għamel bħalma kien għamel wieħed mill-akbar politiċi Soċjalisti l-Kanċillier tal-Ġermanja, Herr Willy Brandt li kien irriżenja fl-1974 għax bla ma kien jaf, persuna fl-Uffiċċju tiegħu kien aġent Russu, il-Prim Ministru Joseph Muscat li mhux biss kien għażel lil Keith Schembri u skont dan tal-aħħar hu qatt ma għamel xejn mingħajr l-għarfien ta' Muscat, Schembri kien għadu ċ-Chief of Staff tiegħu.

Jiġifieri Muscat baqa' jiffaċċja l-elettorat bħala impostur, ifaħħar lil Schembri u fl-istess ħin imexxi kampanja kodarda kontra Simon Busuttil b'akkużi li kien qed jaħli ħinu, kien qed idaħħal lil Malta f'ħafna spejjeż u li t-tmien kaxxi li kien ħa fil-Qorti miegħu kienu jew vojta jew kaxex tal-pizza.

Illum nafu differenti.

U min kien qed jagħti l-pariri legali lil Prim Ministru Muscat dak iż-żmien?

Ħadd ħlief Robert Abela li kien ukoll kandidat fl-istess elezzjoni.

Bħala konsulent ta' Muscat għandna kull dritt li nistaqsu kemm kien jaf Abela dwar Muscat.

Il-fatt li Abela ma ħa l-ebda passi dwar Muscat, meta għandu ħafna għalxiex jiġi investigat, juri biżżejjed il-kompliċità ta' Abela.

Ħallina milli l-istituzzjonijiet qed jaħdmu.

Is-Sibt infami seħħ minkejja Abela.

Mhux ta' b'xejn li Muscat kien ħeba lil Abela u kif kien ipperswada lill-kandidati oħrajn biex ma jpoġġux isimhom kontra Fearne, ħareġ lil Abela mill-komma bħal fenek maġiku.

Iżda llum nafu li dak kien pjan lest, maħdum bizzilla biex Fearne jitlef u jirbaħ Abela bl-għajta tal-kontinwità.

Dik l-elezzjoni kienet ibbażata fuq frodi mill-imbroljuni.

U s-Sinjura Marie Louise Coleiro Preca li kienet President ta' Malta dak iż-żmien għandha tkun hi li titlob inkjesta minn Maġistrat biex teżamina kif hi kienet ittraduta mill-Prim Ministru tagħha stess.

L-elettorat għandu d-dritt ikun jaf qabel l-elezzjoni li jmiss jekk l-Istat ta' Malta kienx kompliċi wkoll. .td_uid_3_606c2103ce587_rand.td-a-rec-img{text-align:left}.td_uid_3_606c2103ce587_rand.td-a-rec-img img{margin:0 auto 0 0}


pexels.com .td_uid_2_606c24e074562_rand.td-a-rec-img{text-align:left}.td_uid_2_606c24e074562_rand.td-a-rec-img img{margin:0 auto 0 0} Smajna ħafna dwar il-pandemija li mhux biss laqtet il-gżejjer tagħna imma d-dinja globali.

Ħafna minna konna qegħdin naħsbu li din il-pandemija, fiż-żminijiet li qed ngħixu fihom u l-avvanzi fil-qasam xjentifiku, kienet se tispiċċa f'qasir żmien.

Madanakollu, wara dawn ix-xhur kollha, għadna għaddejjin bir-ristrezzjonijiet u prassi sabiex kemm jista' jkun inaqqsu l-firxa tagħha.

Propju sena ilu, bħala YMCA Malta, nedejna s-servizz Loneliness Response Line .

Minn dakinhar tajna 'l fuq minn 1,300 intervent lil uħud mill-komunità li ħassew li għandhom bżonn jużaw dan is-servizz speċjalment dawk li ħassewhom weħidhom f'dawn iż-żminijiet tant diffiċli għal kulħadd.

Lejn l-aħħar tas-sena l-oħra, nedejna wkoll riċerka kwantitattiva li issa wkoll waslet fi tmiemha u se tigġi ppubblikata matul ix-xahar ta' Mejju.

F'din ir-riċerka fittixna u ppruvajna nifhmu aktar fid-dettall kif din il-pandemija laqtet lill-poplu Malti u x'impatt ħalliet fuq is-saħħa mentali tagħna.

Minkejja d-diffikultajiet u l-impatt psikoloġiku fuq il-ħajja tagħna, il-pandemija kompliet issaħħaħ organizzazzjonijiet bħall-YMCA sabiex ikomplu jaħdmu għall-vulnerabbli għalkemm il-pandemija għamlitha aktar diffiċli sabiex nilħqu lill-vulnerabbli u nkunu aktar qrib tagħhom.

Però, tajjeb li nsemmu wkoll li x-xoghol tal-YMCA mhux biss lokal, imma nagħtu l-appoġġ tagħna barra minn Malta wkoll fejn nirrappreżentaw il-moviment Malti u x-xoghol kontinwu li jsir hawn Malta.

Tajjeb li nfakkru li l-YMCA hija organizzazzjoni globali li sservi f'komunitajiet u pajjiżi differenti minn madwar 12,000 fergħa mifruxin madwar id-dinja.

Matul dawn l-aħħar ġimgħat, l-għaqda Maltija tal-YMCA ħadet sehem fl-laqgħat online ma' 120 rappreżentant ieħor tal-moviment YMCA madwar id-dinja kollha.

Madwar 85 Segretarju Ġenerali Nazzjonali tal-YMCA u 70 President tal-Bordijiet Nazzjonali attendew għal dawn il-laqgħat.

L-għan ta' dawn id-diskussjonijiet kien sabiex jintlaħaq aktar għarfien u appoġġ matul dawn iż-żminijiet diffiċli tal-pandemija.

Dawn il-laqgħat servew bħala opportunità biex nerġgħu nimmaġinaw futur ġdid, fil-fażi ta' rkupru immedjat minn virus li ra diversi impjiegi jintilfu u servizzi oħrajn jingħalqu madwar id-dinja kollha.

Henrietta Fore, Direttur Eżekuttiv fil-UNICEF, l-aġenzija tan-Nazzjonijiet Magħquda responsabbli biex tipprovdi għajnuna umanitarja u ta' żvilupp lit-tfal f'190 pajjiż madwar id-dinja, waslet il-messaġġ importanti tagħha fejn qalet: 'Ejjew naħdmu flimkien; ejjew inġibu flimkien il-kompetenza, l-esperjenza, l-influwenza u r-riżorsi tagħna; ejja flimkien nagħmlu l-passi li jmiss fil-vjaġġ tagħna'.

Emilio Granados Franco, awtur tar-Rapport dwar ir-Riskju Globali tal-Forum Ekonomiku Dinji 2021, ukoll ingħaqad magħna għal dawn il-laqgħat.

Huwa ppreżenta riċerka fost il-ġenerazzjoni taż-żgħażagħ affettwati mill-COVID-19, u saħaq li l-iktar impatti severi tal-kriżijiet globali attwali se jinħassu minn dawk li għandhom bejn il-15 u 24 sena.

Huwa enfasizza wkoll il-potenzjal ta' organizzazzjonijiet bħall-YMCA li huma essenzjali sabiex 'nibnu futur aħjar' u futur kollettiv.

Din l-aħħar sena kienet sena diffiċli għal kulħadd.

Min tilef xogħlu, min tilef xi membru tal-familja, min marad u min ma setax jiltaqa' mal-qraba tiegħu għaliex huma vulnerabbli.

Ejja ngħinu lil xulxin, inkunu ta' sostenn għal dawk ta' madwarna sabiex flimkien, inkunu nistgħu nibnu futur aħjar. .td_uid_3_606c24e07475a_rand.td-a-rec-img{text-align:left}.td_uid_3_606c24e07475a_rand.td-a-rec-img img{margin:0 auto 0 0}


Miguela Xuereb .td_uid_2_606c3dfc10c75_rand.td-a-rec-img{text-align:left}.td_uid_2_606c3dfc10c75_rand.td-a-rec-img img{margin:0 auto 0 0} Bħal dan iż-żmien sena meta bdiet il-pandemija kien hemm moviment qawwi fil-pajjiż biex il-ħaddiema fis-settur tas-saħħa, li bdejna nsejħulhom il-front liners, jingħataw xi tip ta' rikonoxximent għar-riskju li kienu qed jieħdu biex isalvaw il-ħajjiet ta' dawk infettati.

Waħda mill-proposti li bdiet tissemma u li aħna bħala UĦM Voice of the Workers konna qbilna magħha kienet li jingħataw xi forma ta' bonus, bħala ringrazzjament tal-poplu u turija ta' rispett.

Minn dan kollu mingħand il-Gvern ma ħadu xejn għajr il-prosit, xi ċapċipa u għal ma nafx kemm-il darba il-frażi "kemm jiena kburi bikom".

Iżda li verament jinkwetani u jagħtini ġewwa hu l-fatt li l-Ministeru tas-Saħħa, li jiddependi kompletament fuq dawn il-ħaddiema qed ikaxkar saqajh biex jagħtihom kundizzjonijiet tax-xogħol li jixirqulhom u li verament ħaqqhom.

F'xi każi bħal ħaddiema tal-ambulanzi, il-Gvern lanqas biss irid li jibda jinnegozja ftehim kollettiv ġdid.

Bilkemm titwemmen li ilhom sentejn jistennew il-bidu tan-negozjati waqt li qed iqumu ċertu mistoqsijiet.

Xi pjan hemm għat-taqsima tal-ambulanzi?

Se tiġi privatizzata?

Jiġuni f'moħħi wkoll l-allied healthcare professionals, li minkejja li għandhom ftehim kollettiv ma jistgħux isarrfuh minħabba l-ostakli amministrattivi li qed isibu mill-Gvern.

Dan biex ma nsemmux il-ħaddiema ta' Steward li kienu mwiegħda bil-miktub li mill-bidu tas-sena jkunu trasferiti fuq il-kotba tal-Gvern bl-istess kundizzjonijiet tal-kollegi tagħhom li kienu impjegati mill-Istat.

Il-ħaddiema ta' Steward ma jaħtu xejn u m'għandhomx ikunu huma li jbatu l-konsegwenzi tal-ftehim sigriet tal-privatizzazzjoni tat-tliet sptarijiet.

Kien għalhekk li qatt ma stajt naċċetta li nkunu parti minn dan il-ftehim u bqajt ninsisti li ma niffirmaw xejn, għax ftehim mistur bħal dan ma jista' qatt ikun fl-interess tal-ħaddiema.

Kien għalhekk li tellajna dan il-ftehim quddiem il-Kumitat tal-Kontijiet Pubbliċi fil-Parlament u tlabna investigazzjoni mill-Awditur Ġenerali.

Iż-żmien tana raġun.

Li hu ta' swied il-qalb hu li dawn l-ostakli mhux lill-UĦM qed isiru, imma fl-aħħar mill-aħħar lill-front liners, li suppost tant huma għal qalb il-Gvern.

Il-union hi biss il-mezz kif dawn il-ħaddiema jiġġieldu għad-drittijiet tagħhom.

Altru milli ħadu xi bonus, dawn il-ħaddiema kienu mbuttati li jirrikorru għal azzjonijiet industrijali.

Il-gvern kompla tefa' l-melħ fil-ferita billi ħadhom il-Qorti wara li għamel mandat ta' inibizzjoni biex iwaqqaf dawn l-azzjonijiet.

Il-Ministeru tas-Saħħa għamel rekord, għax f'temp ta' xahar għamel żewġ mandati lill-żewġ unions differenti.

Il-mandat li sar kontra dawn il-ħaddiema membri tal-UĦM jibqa' mniżżel fl-istorja.

Għamilt ħames sigħat il-Qorti nisma' x-xhieda tal-Gvern biss, wieħed wara l-ieħor, kollha jippruvaw jiġġustifikaw ir-raġunijiet biex iċaħħdu l-ħaddiema milli jagħmlu azzjonijiet industrijali.

Dan meta s-smigħ ta' mandat isir prima facie.

Fl-istess ħin il-ħaddiema ma kellhom l-opportunità li jgħidu dak li għaddew minnu u x'wassal biex ħadu dak il-pass.

L-ironija hu li ftit jiem ilu, meta l-azzjonijiet kienu twaqqfu u suppost kien hemm sitwazzjoni normali fl-Isptar Mater Dei, sirt naf li ma kienx hemm biżżejjed ambulanzi.

Staqsejt lili nnifsi jekk dan ġarax bil-barka tal-istess konsulenti li waqt l-azzjonijiet ordnati mill-UĦM kienu qed jippuntaw subgħajhom lejn dawn kienu qed jheddu s-servizz.

Dan qed ngħidu għax meta ħadna l-azzjonijiet qagħdna b'seba' għajnejn li jkun hemm mezzi biżżejjed biex dan is-servizz essenzjali jibqa' jkun provdut.

Fid-deċiżjoni tagħha l-Qorti appellat lill-Gvern biex isib soluzzjoni madwar mejda, aktar milli jistaħba wara l-mandati.

Is-sitwazzjoni preżenti hi ta' tħassib għal kul min għandu għal qalbu d-drittijiet tal-ħaddiem.

F'ċirkostanzi fejn Gvern jinqeda b'pandemija biex iċaħħadhom milli jsarrfu drittijiethom, ikun ifisser li hemm theddida serja għad-djalogu soċjali u d-demokrazija industrijali. .td_uid_3_606c3dfc10e7c_rand.td-a-rec-img{text-align:left}.td_uid_3_606c3dfc10e7c_rand.td-a-rec-img img{margin:0 auto 0 0}


Il-proposta kontroversjali dwar il-bini ta' blokka ta' ħames sulari li tħares lejn it-Tempji tal-Ġgantija, waħda mill-eqdem struttura li teżisti fil-gżejjer Maltin, kienet fil-mira tal-aħbarijiet f'The Times fir-Renju Unit.

F'artiklu li kien ippubblikat it-Tnejn filgħodu, The Times irrappurtat li kien hemm numru ta' oġġezzjonijiet mal-Awtorità tal-Ippjanar.

Ir-rapport spjega li l-oġġezzjonijiet saru kemm mir-residenti kif ukoll mill-Arkeoloġisti Brittaniċi.

Simon Stoddart mill-Università ta' Cambridge qal li, li tibni blokka 200 yarda 'l bogħod minn dan is-sit huwa sinjal ta' egoiżmu.

Stoddart qal li skont studji li saru rriżulta li hemm fdalijiet arkeoloġiċi fil-madwar.

L-oġġezzjonijiet saru wkoll għall-fatt li l-blokka se tkun qiegħda tostakola l-veduta tat-tempju kif ukoll il-bini ta' garaxxijiet jista' jipperikola l-fdalijiet li hemm fil-post.

Il-bini propost jikkonsisti f'binja ta' 31 appartament fuq erba' sulari u 20 spazju ta' garaxxijiet.

Is-sindku tax-Xagħra, Christian Zammit qal lil The Times li l-applikazzjoni għal din il-binja tidher li tmur kontra l-policies tal-ippjanar u dak kollu li jirrapreżenta dan it-tempju. .td_uid_3_606c20db0a13f_rand.td-a-rec-img{text-align:left}.td_uid_3_606c20db0a13f_rand.td-a-rec-img img{margin:0 auto 0 0}


Ritratt: Facebook - Toni Bezzina .td_uid_2_606c20aab02e6_rand.td-a-rec-img{text-align:left}.td_uid_2_606c20aab02e6_rand.td-a-rec-img img{margin:0 auto 0 0} Dawk li joqogħdu wara l-mini ta' Ħal Kirkop issa xebgħu fis-sitwazzjoni li jinsabu fiha minħabba x-xogħol li għaddej fit-toroq u li qed joħloq inkonvenjent kbir, sostna l-Kelliem tal-Oppożizzjoni għat-Trasport u l-Infrstruttura, Toni Bezzina.

F'post fuq Facebook id-deputat Nazzjonalista qal li għalkemm kulħadd jirrikonoxxi li x-xogħol irid isir, "iż-żejjed kollu żejjed."

Bezzina qal li filwaqt li għaddej ix-xogħol fil-mini ta' Ħal Kirkop, li ilu għaddej kważi sena, meta wieħed jipprova juża l-uniku ħruġ alternattiv mit-triq ta' Ħal Farruġ isib li hi magħluqa għat-traffiku permezz ta' tabelli tal-one way.

Ritratt: Facebook – Toni Bezzina Id-deputat Nazzjonalista qal li dan kollu hu riżultat ta' nuqqas ta' ppjanar minn naħa tal-Gvern u li dan in-nuqqas ta' ppjanar qed joħloq inkonvenjent kbir għal dawk li joqogħdu fl-irħula ta' wara l-mini ta' Ħal Kirkop. 🔴 Għal darba oħra, inkonvenjent kbir għal dawk kollha li joqgħodu fl-irħula ta' wara l-mini ta' Ħal Kirkop.

Minħabba… Posted by Toni Bezzina on Monday, April 5, 2021 Fi Frar, ir-residenti tal-Qrendi, iż-Żurrieq, l-Imqabba, Ħal Kirkop u Ħal Safi kienu qed jilmentaw dwar kif ix-xogħlijiet li qed isiru fuq il-flyover qrib l-ajruport għalqulhom l-aċċess lejn l-ajruport, billi r-rotta l-oħra, minn Triq Ħal Farruġ fil-Gudja, hija magħluqa għal xogħlijiet infrastrutturali wkoll.

Ir-residenti kienu argumentaw li żdied it-traffiku fiż-żona hekk kif waħda miż-żewġ mini ta' Ħal Kirkop hija magħluqa u li r-rotta l-oħra li jistgħu jużaw hija Triq Ħal Farruġ.

Din it-triq hi maqlugħa ukoll biex isir xi xogħol.

Ix-xogħlijiet fuq il-mini ta' Ħal Kirkop, bdew f'Jannar bil-għan li tittejjeb ir-roundabout tal-Gudja b'mini ġodda fir-rotta ta' Birżebbuġa u flyover lejn il-mini ta' Ħal Kirkop.

Xahrejn ilu, infrastructure Malta qalet li dan il-proġett se joħloq konnessjonijiet diretti maqsumin fuq tliet livelli differenti, minn u lejn diversi rotot li jiltaqgħu f'din il-junction.

B'dan it-tibdil, tliet rotot li bħalissa jiltaqgħu u jaqsmu kontra xulxin mar-roundabout se jgħaddu mill-mini taħtha jew mill-flyover fuqha. .td_uid_3_606c20aab0620_rand.td-a-rec-img{text-align:left}.td_uid_3_606c20aab0620_rand.td-a-rec-img img{margin:0 auto 0 0}


Ritratt minn: GWU .td_uid_2_606c24a733b60_rand.td-a-rec-img{text-align:left}.td_uid_2_606c24a733b60_rand.td-a-rec-img img{margin:0 auto 0 0} Waqt il-Laqgħa Ġenerali Annwali tal-GWU żgħażagħ li seħħet ftit tal-ġranet ilu, inħatar it-tim eżekuttiv ġdid għas-sena 2021.

L-eżekuttiv huwa magħmul minn 10 persuni li kull wieħed u waħda minnhom ikollhom kariga differenti.

Għall-ewwel darba fl-Istorja, din is-sena spikka kif dan l-eżekuttiv għandu żgħażagħ femminili daqskemm għandu żgħażagħ maskili.

Preżenti għal din il-laqgħa, flimkien miegħi kien hemm ukoll id-Deputat Segretarju Ġenerali tal-GWU, Kevin Camilleri.

It-tnejn li aħna faħħarna l-ħidmiet imwettqa mill-fergħa żagħżugħa u awgurajna lill-eżekuttiv il-ġdid għal dan it-tragward.

Tkellimt dwar kif il-pandemija laqtet lill-ħaddiema kollha , speċjalment liż-żgħażagħ li jkunu għadhom deħlin fid-dinja tax-xogħol kif ukoll l-istudenti li jkunu għaddejjin bl-istudji tagħhom li finalment iwassluhom għall-karrieri tagħhom.

Semmejt kif ix-xogħol tal-GWU Youths baqa' għaddej għaliex qed naraw anki li l-influss ta' apprentisti qed iħalli impatt fil-kurituri tal-GWU.

F'organizzazzjoni li għandha 77 sena affettwaw ħafna l-ideat u l-mentalità taż-żgħażagħ.

Dan narawh ta' kuljum fil-ħsieb, fil-mentalità u fil-mod ta' kif nagħmlu l-affarijiet.

L-entużjażmu taż-żgħażagħ żgur li jgħin biex jagħti enerġija ġdida lill-GWU.

Id-Deputat Segretarju, Kevin Camilleri beda billi rringrazzja lill-amministrazzjoni preċedenti ta' ħidmietha u x-xogħol kollu li twettaq sabiex finalment qegħdin fejn ninsabu issa.

Huwa kkonkluda billi rringrazzja lil kulħadd għall-ħidma u saħaq li huma r-rappreżentanti ta' għada fil-GWU.

Il-President tal-fergħa żgħażagħ, Kurt Zammit kif ukoll is-Segretarju tat-Taqsima, Larinov Muscat flimkien mal-membri tal-eżekuttiv il-ġdid ingħaqdu vuċi waħda billi rringrazzjawna tal-appoġġ u l-għajnuna li dejjem sabu, kemm minn għandna kif ukoll mingħand is-segretarji tat-taqsimiet oħrajn fi ħdan il-GWU.

L-eżekuttiv il-ġdid se jkun magħmul minn: President – Kurt Zammit

Segretarju tat-Taqsima – Larinov Muscat

Assistent Segretarju tat-Taqsima – Matthew Seychell

Uffiċjal għall-Finanzi – Laura Demanuele

Uffiċjal għar-Relazzjonijiet Pubbliċi – Miguel Agius

Uffiċjal għar-Relazzjonijiet Nazzjonali – Chris Theuma

Uffiċjal għar-Relazzjonijiet Internazzjonali – Luana Cauchi

Uffiċjal għall-Edukazzjoni – Quren Borg

Uffiċjal għall-Politika Soċjali – Michela Muscat

Uffiċjal għall-Ekonomija Diġitali – Nicole Fenech .td_uid_3_606c24a733ea5_rand.td-a-rec-img{text-align:left}.td_uid_3_606c24a733ea5_rand.td-a-rec-img img{margin:0 auto 0 0}


Ritratt: Karolina Grabowska minn Pexels .td_uid_2_606c202e0bc7a_rand.td-a-rec-img{text-align:left}.td_uid_2_606c202e0bc7a_rand.td-a-rec-img img{margin:0 auto 0 0} Wara li l-Caritas, is-Sedqa u l-psikologi Maltin ikkritikaw il-proposti tal-Gvern favur d-droga, issa n-Nisa Laburisti qed jappoġġjawhom.

"Proposta li tinnormalizza l-użu tal-kannabis tista' tolqot ħażin lis- soċjetà" It-Tnejn, il-President tan-Nisa Laburisti, Nikita Zammit Alamango, waqt konferenza tal-aħbarijiet, ġimgħa wara li l-Prim Ministru Robert Abela nieda konsultazzjoni pubblika dwar l-użu responsabbli tal-kannabis qalet li l-proposti kollha li tressqu 'l quddiem huma frott bilanċ responsabbli bejn riċerka u edukazzjoni.

"Smajna diversi ommijiet li qed jibżgħu minn din ir-riforma, u għalhekk sodisfatti li l-proposti tal-Gvern huma responsabbli u meqjusa, u fuq kollox jibbilanċjaw lil xulxin.

Ilqajna b'mod pożittiv ħafna l-projbizzjoni li jkun hemm tipjip tal-kannabis fil-pubbliku u quddiem it-tfal.

Dan jgħodd ukoll għax-xorb alkoħoliku u s-sigaretti," qalet Zammit Alamango.

Zammit Alamango semmiet il-proposta li titwaqqaf Awtorità responsabbli għal dak kollu li għandu x'jaqsam mal-kannabis u fakkret li t-tisħiħ legali se jsir fi sfond ta' edukazzjoni aktar effettiva dwar is-suġġett, ibbażata fuq fatti xjentifiċi u l-kunċett tal-minimizzazzjoni tal-effetti negattivi.

Il-legalizzazzjoni tal-kannabis tagħti messaġġ li s-sustanza mhix ta' periklu – NGOs Il-PL jirrikonoxxi l-isfidi soċjali u ma jibżax mill-bidla Daniel Micallef, id-Deputat Mexxej għall-Affarijiet tal-Partit Laburista, qal kif il-Partit Laburista dejjem kellu l-kuraġġ jirrikonoxxi l-isfidi soċjali, u bħalma kien attiv fi sferi oħra, fil-ġimgħat li ġejjin se jkun protagonist fid-diskussjoni dwar il-liġi tal-użu responsabbli tal-kannabis u se jieħu sehem f'konsultazzjoni interna kif ukoll ma' dawk kollha li jixtiequ jipparteċipaw.

Innota kif il-Gvern, "b'kuraġġ u għall-kuntrarju ta' dak li mdorrijin naraw qabel fil-pajjiż fejn jidħlu riformi ambizzjużi, ma beżax mill-bidla, primarjament għaliex hu konxju tar-realtajiet soċjali li jeżistu."

Il-legalizzazzjoni tal-kannabis riskjuża ħafna – Id-Dekan Andrew Azzopardi Il-President tal-Forum Żgħażagħ Laburisti, Georvin Bugeja, qal li l-Partit Laburista u ż-żgħażagħ ma jibżgħux jiddiskutu suġġett li jista' jkun skomdu u li għal ħafna snin kien u jista' jkun għadu tabù.

"Ċert li kull wieħed u waħda minna nafu nies li pejpu l-kannabis u mingħajr dawn ir-riformi, iż-żgħażagħ ġenwini, uħud anke professjonisti, jirriskjaw li jinqabdu b'joints tal-kannabis u jgħaddu minn snin ta' martirju meta jmissu mas-sistema tal-ġustizzja, b'riżultat li jistgħu jħallu impatt fuq il-futur tal-ħajja tagħhom u tal-familja tagħhom."

Georvin Bugeja fakkar kif iż-żgħażagħ ukoll għandhom l-isfidi tagħhom, u jridu jibbilanċjaw bejn il-ħajja edukattiva, ix-xogħol u l-istudju.

Semma r-realtà u l-isfidi li jgħaddu minnhom żgħażagħ li jkunu nqabdu b'joint u li jiġu trattati ta' kriminali.

Filmat: "L-użu tal-kannabis jirdoppja ċ-ċans ta' skiżofrenija" – Il-Psikjatra Zahra .td_uid_3_606c202e0bfca_rand.td-a-rec-img{text-align:left}.td_uid_3_606c202e0bfca_rand.td-a-rec-img img{margin:0 auto 0 0}


L-Uffiċċju tal-Ombudsman laqa' t-talba tal-Partit Nazzjonalista biex jinvestiga x-xogħlijiet 'illegali' li qegħdin isiru f'Kemmuna.

Fi stqarrija Robert Cutajar bħala kelliem tal-Oppożizzjoni għall-Ambjent u Tibdil fil-Klima qal li huwa talab lill-Ombudsman jinvestiga dan ix-xogħol li fi kliemu qiegħed isir b'mod illegali u spjega li huwa kkonfermat li t-talba tiegħu nltaqgħet u se tkun qiegħda tinfetaħ investigazzjoni b'mod immedjat.

Spjega li l-Perit Alan Saliba li hu l-Kummissarju responsabbli mill-Ambjent u l-Ippjanar fi ħdan l-Uffiċċju tal-Ombudsman bagħat notifiki lill-Awtorità tal-Ippjanar u lill-Awtorità għall-Ambjent u r-Riżorsi u nfurmahom li beda jinvestiga dan il-każ.

Cutajar spjega li f'dawn in-notifiki l-Kummissarju Saliba kkonferma li din iż-żona hija "eċċezzjonalment sensittiva f'termini ta' xenarju, pajsaġġ, ġeoloġija, ġeomorfoloġija u ekoloġija (Natura 2000)".

Il-kelliem għall-Oppożizzjoni spjega li Saliba kompla li jinsab imħasseb dwar il-fatt li dawn ix-xogħlijiet u l-ħsara ambjentali permanenti li sar, setax jiġi evitat billi minflok dan is-servizz jiġi pprovdut permezz ta' energija nadifa f'żona daqstant unika u sensittiva.

Ittra miftuħa lill-PM minn bdiewa u residenti Qriema dwar il-flyover fl-Imrieħel Cutajar sostna li dan kollu jagħti raġun lill-Partit Nazzjonalista u għaqdiet oħra ambjentali li fl-aħħar jiem ikkundannaw il-ħsara mwettqa mill-Gvern permezz tal-Ministeru għal Għawdex u żied li ġiet imgiddba stqarrija tal-Gvern li skont hu pruvat tiġġustifika x-xogħol illegali u insensittiv li sar fuq Kemmuna.

Cutajar spjega li apparti dan il-każ, f'Kemmuna huwa talab lill-istess Uffiċċju tal-Ombudsman biex jinvestiga numru ta' ħsarat ambjentali mwettqa waqt xogħlijiet f'żoni, li wkoll għandhom valur ambjentali, minn entitajiet oħrajn tal-Gvern bħalma huma Infrastructure Malta u anke l-Korporazzjoni għas-Servizzi tal-Ilma.

Fost dawn ix-xogħlijiet, l-Oppożizzjoni talbet li jiġu investigati xogħlijiet fost l-oħrajn li f'Ħad-Dingli, fil-Marsa, f'Ħ'Attard, fid-Dwejra Lines fil-Mosta u xogħol ieħor viċin il-bajja tat-Torri l-Abjad fil-limiti tal-Mellieħa. .td_uid_3_606c22c687b1b_rand.td-a-rec-img{text-align:left}.td_uid_3_606c22c687b1b_rand.td-a-rec-img img{margin:0 auto 0 0}


Ritratt: Pulizija FB Page .td_uid_2_606c3f714e6bb_rand.td-a-rec-img{text-align:left}.td_uid_2_606c3f714e6bb_rand.td-a-rec-img img{margin:0 auto 0 0} Il-pulizija arrestat żagħżugħ ta' 20 sena, b'rabta ma' serqa li seħħet fit-23 ta' Marzu, minn ħanut fi Triq Ħal Tarxien, f'Ħal Tarxien.

Għall-ħabta tat-8.45am, il-pulizija kienet infurmata bis-serqa u marru fuq il-post, fejn mill-ewwel investigazzjonijiet kien jidher li nsterqu ammont ta' oġġetti li jammontaw għall-eluf ta' ewro.

Minn aktar stħarriġ li sar mill-pulizija, l-allegat ħalliel kien identifikat u bdiet tfittxija għalih.

Hu ġie arrestat fir-residenza tiegħu u minn tfittxija li saret instabu l-oġġetti li kienu rrapurtati nieqsa.

Illum, il-ġuvni tressaq il-Qorti quddiem il-Maġistrat tal-Għassa Claire Stafrace Zammit, fejn wieġeb ħati tal-akkużi miġjuba kontrih u ingħata l-ħelsien mill-arrest b'diversi kundizzjonijiet sakemm tingħata is-sentenza.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606c3f714e9b2_rand.td-a-rec-img{text-align:left}.td_uid_3_606c3f714e9b2_rand.td-a-rec-img img{margin:0 auto 0 0}


var tag=document.createElement("script");tag.src="https://www.youtube.com/iframe_api";var firstScriptTag=document.getElementsByTagName("script")[0];firstScriptTag.parentNode.insertBefore(tag,firstScriptTag);var player;function onYouTubeIframeAPIReady(){player=new YT.Player("td_youtube_player",{height:"720",width:"960",events:{"onReady":onPlayerReady}});} function onPlayerReady(event){player.setPlaybackQuality("hd720");} .td_uid_2_606c204461d78_rand.td-a-rec-img{text-align:left}.td_uid_2_606c204461d78_rand.td-a-rec-img img{margin:0 auto 0 0} Fl-aħħar ġranet inħareġ il-vidjow bil-lirika ta' Għajjejt Inħobb, il-kanzunetta li kklassifikat fit-tieni post waqt Mużika Mużika – Festival tal-Kanzunetta Maltija.

B'lirika ta' Rita Pace u mużika ta' Gilbert Bibi Camilleri, il-kanzunetta rebħet ukoll l-unur tal-Aqwa Interpretazzjoni.

Il-kanzunetta titratta t-tema tal-vjolenza domestika u psikologika minn lenti ta' raġel.

Minkejja għamel minn kollox biex isalva ż-żwieġ, iħossu li ma fadallux iktar saħħa u motivazzjoni biex jibqa' jipprova.

Jixxennaq għal dak iż-żmien tal-bidu meta kollox kien jidher sabiħ u kien iħossu maħbub iżda jħoss li issa tbiegħdu u ma jafx x'fadallu jagħmel biex isalva r-relazzjoni.

Aqra: Għajjejt Inħobb tirbaħ żewġ unuri waqt Mużika Mużika Il-kantant tal-kanzunetta Christian Arding għandu 36 sena.

Beda il-karriera tiegħu minn l-età ta' 10 snin fil-qasam tal-kant.

Huwa ħa sehem ukoll f'diversi konkorsi tal-kant bħal Indi Fest, L-Għanja tal-Poplu, Kanzunetta Għall-Ewropa u aktar attivitajiet oħrajn bħala kantant u mużiċist.

Huwa wkoll missier ta' tlett subien, Cayden (16-il sena), Craig (10 snin) u Zekiel (6 snin).

Christian Arding waqt l-interpretazzjoni tiegħu ta' Ghajjejt-Inhobb.

Ritratt: Facebook – Mużika Mużika Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606c2044620a9_rand.td-a-rec-img{text-align:left}.td_uid_3_606c2044620a9_rand.td-a-rec-img img{margin:0 auto 0 0}


Is-sabiħ tan-natura seta' jiġi ammirat ilbieraħ lejn Għawdex meta ntlemħet balena lejn il-Munxar.

Melania Bajada kienet minn tal-ewwel li ħadet filmat u xerditu fuq il-midja soċjali.

Benjamin Grech, ukoll minn Għawdex, kellu l-opportunità li jieħu ritratt u fuq il-paġna tiegħu ta' Facebook iddeskriva dak li ra.

"Il-kliem ma jistgħux jiddeskrivu xi tħoss meta tismagħha (il-balena) tonfoħ.

Bħar-ragħad, fil-fatt tista' tħossha tidwi mill-ajru," kiteb hu.

Ta' Cenc, Gozo, 05/04/2021.

Posted by Benjamin Grech on Monday, April 5, 2021 Roland Vella wkoll qasam ir-ritratti li huwa ġibed meta l-balena ntlemħet lejn id-Dwejra.

Whale in Dwejra today, most probably a fin whale… Posted by Roland Vella on Monday, April 5, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606c20322671d_rand.td-a-rec-img{text-align:left}.td_uid_3_606c20322671d_rand.td-a-rec-img img{margin:0 auto 0 0}


press, news, Aħbarijiet, Coronavirus, Lokali

Ir-rilaxx tal-miżuri kontra l-Covid-19 m'għandux jibda bil-ftuħ fiżiku tal-iskejjel.

Dan sostnietu l-union tal-għalliema (MUT) fi stqarrija, fejn qalet li ma taqbilx li l-iskejjel ikunu l-ewwel li jiftħu fir-rilaxx tal-miżuri li daħlu fis-seħħ f'Marzu.

Lura f'Marzu Filmat: Il-PM iħabbar miżuri ġodda fosthom għeluq tal-iskejjel u ħwienet Qalu hekk, kif qed tissemma sekwenza ta' rilaxx.

L-MUT esprimiet il-fehmiet tagħha f'laqgħa mal-awtoritajiet tal-edukazzjoni u tas-saħħa pubblika u sostniet, li tirrispetta d-deċiżjonijiet dwar il-miżuri biex titrażżan il-pandemija hekk kif ikunu meħuda mill-esperti fl-awtoritajiet tas-saħħa pubblika.

L-MUT argumentat kif meta sal-lum aktar minn żewġ persuni li ma jgħixux fl-istess dar ma jistgħux ikunu fuq barra flimkien, fi ftit jiem, bir-rilaxx tal-miżuri jista' jkun hemm ħamsa u għoxrin student u l-edukaturi tagħhom flimkien għal sitt sigħat.

L-MUT fakkret kif l-iskejjel ingħalqu meta l-varjant kien qed iwassal għal maġġoranza ta' każi pożittivi u kif l-iskejjel, l-edukaturi u l-familji kienu qed jesperjenzaw żieda fil-każijiet, li wasslu għal mijiet ta' studenti u familji fi kwarantina.

Sostnew kif dan għandu jiġi evitat għax kien ta' detrimet għal kulħadd, inkluż għall-edukazzjoni tat-tfal li ma segħtetx tingħata f'tali ċirkustanzi.

Fl-istqarrija, l-MUT, fid-dawl ta' dawn il-kunsiderazzjonijiet, talbet li l-pjan tar-rilaxx tal-miżuri jkun wieħed għaqli u li ma jpoġġix lill-edukaturi, l-istudenti u l-familji fis-sitwazzjoni li kienu ftit tal-ġimgħat ilu.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606c21aff093f_rand.td-a-rec-img{text-align:left}.td_uid_3_606c21aff093f_rand.td-a-rec-img img{margin:0 auto 0 0}


Ritratt: Facebook - Għawda Bdiewa Attivi .td_uid_2_606c2679840c9_rand.td-a-rec-img{text-align:left}.td_uid_2_606c2679840c9_rand.td-a-rec-img img{margin:0 auto 0 0} Read in English .

Wara li l-pitkala ma ġeddewx il-liċenzja li skadiet fil-31 ta' Marzu u waqfu l-operat miċ-ċentru tal-pitkalija f'Ta' Qali, minħabba l-oġġezzjoni li tiġi ppreżentata garanzija bankarja, it-Tnejn, il-bdiewa daħlu fis-suq u biegħu b'suċċess il-prodotti tagħhom stess.

Dan tħabbar mill-Ministeru għall-Agrikoltura, fejn qal fi stqarrija li hu sodisfatt li l-pjan imħejji, dak li t-Tnejn 5 ta' April, il-bdiewa se jkunu jistgħu jidħlu fis-suq tal-pitkalija fis-2.00am u l-uffiċjali tal-ministeru se jkunu qed jiggwidaw lill-bdiewa lejn spazju minn fejn ikunu jistgħu jbigħu direttament il-prodotti tagħhom, ħadem tajjeb u l-bdiewa rnexxielhom ibigħu l-prodotti tagħhom mingħajr ebda ħela.

X'ġara qabel Awdjo:"Tista tiġi diskussa forma oħra ta' garanzija, l-aqwa li l-bidwi jibqa' kopert" Dan wara li fil-pitkalija eskalat sitwazzjoni fejn il-pitkala eżistenti spiċċaw bla liċenzja.

Il-ministeru nnota l-approċċ pożittiv tal-koperattiva tal-bdiewa li għamlet arranġamenti temporanji biex tkun tista' tipprovdi servizz lill-membri tagħha wara li ma tħallitx topera miċ-ċentru tal-pitkali.

"Il-kunflitt fil-Pitkalija juri li l-Gvern qed imexxi b'management by crisis" – PN "It-tfixkil mhux mingħajr konsegwenzi" Intant, il-Fondazzjoni Malta Youth in Agriculture (MaYA) qalet fi stqarrija kif il-bdiewa rnexxilhom jevitaw chaos totali, iżda li "t-tfixkil intenzjonat mill-Assoċjazzjoni Pitkala ma ġiex mingħajr telf, u l-konsegwenzi reali għad iridu jkunu evalwati."

L-NGO żiedet tgħid kif dan juri li hemm bżonn ta' kollaborazzjoni fit-tul fis-settur.

"Is-sitwazzjoni kienet tkun agħar li kieku ma kienx hemm ministeru ddedikat b'persuni li li jieħdu d-deċiżjonijiet biex jintervjenu u jassistu b'mod f'waqtu u deċiżiv," qalet l-NGO.

Il-Fondazzjoni nnutat ukoll li matul tmiem il-ġimgħa, numru kbir ta' bdiewa jbiegħu l-prodotti tagħhom dirett mill-għalqa jew billi jingħaqdu f'daqqa.

Appellaw biex is-supermarkets, ħwienet u trakkijiet tal-ħaxix ma jieħdux vantaġġ mis-sitwazzjoni.

Filwaqt li tenniet l-appell tagħha biex il-ministeru tal-agrikoltura jkompli jappoġġja lill-produtturi, il-fondazzjoni qalet kif tħeġġeġ lill-konsumaturi biex ikomplu jitolbu frott u ħaxix lokali u biex jagħżlu ħwienet li joffru prodotti ta' oriġini lokali.

Awdjo:"Tista tiġi diskussa forma oħra ta' garanzija, l-aqwa li l-bidwi jibqa' kopert" .td_uid_3_606c267984392_rand.td-a-rec-img{text-align:left}.td_uid_3_606c267984392_rand.td-a-rec-img img{margin:0 auto 0 0}


Il-Ministeru tas-Saħħa ħabbar il-mewt ta' persuna oħra bil-coronavirus, filwaqt li nstabu 56 każ ġdid.

Fiequ wkoll 73 persuna, u b'hekk issa hawn 531 każ attiv fil-komunità.

It-total ta' vittmi f'Malta tela' għal 399 bl-aħħar vittma kien raġel ta' 55 sena li miet fl-Isptar Mater Dei.

L-aħħar 56 każ instabu minn 1,946 swab test li saru.

Sal-bieraħ kienu ngħataw 215,700 doża tal-vaċċin, li 59,032 minnhom kienu t-tieni doża.

Ilbieraħ Covid-19: Il-każijiet il-ġodda jinżlu għal 34; imut anzjan Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606c24e21f54c_rand.td-a-rec-img{text-align:left}.td_uid_3_606c24e21f54c_rand.td-a-rec-img img{margin:0 auto 0 0}


Ritratt: Miguela Xuereb .td_uid_2_606c9e9cd134a_rand.td-a-rec-img{text-align:left}.td_uid_2_606c9e9cd134a_rand.td-a-rec-img img{margin:0 auto 0 0} Bħal donnu se jaqa' xi kastig fuq il-familja, jekk m'intix se tingħaqad fil-mixja ta' fidi mal-eluf ta' Maltin wara l-istatwa tad-Duluri.

Però mbagħad lanqas qatt tgħaddili minn moħħi nieqaf u naħseb fuq il-batut, fuq il-fqir, fuq min qed jgħix f'sodda jew jiddedika ħajtu mal-marid.

Għal xi wħud iħossu li naqsu jekk ma żejnux inkwatru tad-Duluri fit-tieqa bil-fjuri u x-xemgħat, imma mbagħad insensittiv lejn tant ommijiet ibatu kontinwament minħabba wliedhom li daħħlu lilhom u lill-familja tagħhom f'xebgħa nkwiet.

Hawn min iħossu vojt għax ma refax fl-istatwa jew almenu serva ta' forċina fl-istatwa, però mbagħad jibqa' passiv quddiem dak iż-żagħżugħ jorqod fil-karozza minħabba sitwazzjoni ta' kriżi finanzjarja.

Jibqa' passiv quddiem ommijiet siekta u msawta fis-skiet bejn erba' ħitan.

Jien rajt b'għajnejja missier jidgħi dagħa nvażat għax f'Jum id-Duluri ra lil ibnu jiekol pasta bil-krema, però li d-dagħa kienu mżejna u bl-aġġettivi għenuh jiżvoga d-dwejjaq li kellu.

Reliġjon tas-santi.

Stejjer u stejjer u stejjer differenti kontinwi u kullimkien.

Stejjer imżewqa u kkuluriti kemm trid.

Dejjem tisma' u tara l-ġdid.

Wara kull wiċċ bi storja differenti.

M'iniex nifhem 'il fejn mexjin!

Sa minn dejjem kont midħla ta' bnedmin li daqu x-xafra tal-moħriet, però kemm ilni fil-politika, l-istejjer isejħuli kontinwament.

Gratitudni tal-fiduċja, fl-istess ħin nitlob lil Alla jagħtini s-saħħa għax trid tkun tassew b'saħħtek biex tibqa' għaddej.

Fi tmiem il-jum, dawn l-istejjer tħosshom xorbulek demmek kollu.

Imma l-akbar weġgħa meta tara bosta bnedmin jistgħaġbu bl-istorja, imma jieqfu hemm.

Ħadd mhu lest li jmidd idejh.

Tajjeb jien, tajjeb kulħadd.

L-akbar weġgħa meta tara bnedmin passivi quddiem sitwazzjonijiet kattivi.

Deħlin f'kultura fejn kulħadd moħħu fih innifsu, f'xejn aktar.

Kultura fejn tuża l-bnedmin bħallikieku f'ħajtek dawn daħlu sakemm għalqet l-expiry date.

M'iniex nifhem 'il fejn mexjin.

Kultura fejn kulħadd iniżżel ix-shutter, forsi minħabba t-tbatija li għaddew minnha.

Kultura fejn kulħadd qed jagħlaq qalbu, forsi biex ma jkomplix iweġġa'.

Qed insiru insensittivi ma' xulxin.

Agħar minn hekk, xi wħud lesti jemarġinaw u jkissru lil xi wħud, għax bil-preżenza tagħhom iħossuhom skomdi minħabba opinjoni jew ideat differenti.

Bla ma tinduna kif emarġinawk, int tispiċċa fil-periferija tad-dinja.

Din hija l-agħar forma ta' tbatija.

Atteġġjament li jkisser lil bniedem.

Għax trid tgħaddi minnha, fil-veru sens tal-kelma biex tifhem it-tbatija, ta' meta tiġi mwarrab u rredikolat u fuq kollox emarġinat, għax int differenti minn oħrajn, jew għax m'intix ta' klassi daqs oħrajn, jew agħar minn hekk għax taħsibha differenti minn oħrajn.

F'mumenti bħal dawn għażilt li nħallas prezz u nimita xi ftit lil wieħed mid-dixxipli li baqa' taħt is-salib.

Qatt ma ddejjaqt ngħid min jien u kif naħsibha, għalkemm forsi żgħir u f'minoranza, ma jimpurtax jekk xi minn daqqiet imkasbar.

Forsi din hija għajta urġenti, ta' min ġie trattat b'inġustizzja, u ħalliet fik rabja inspjegabbli.

Forsi wkoll minħabba din l-inġustizzja weħel ma' rasek kull min jiġi quddiemek.

Din hija kefrija li bniedem jesperjenza, l-aktar meta kollox huwa sottili u fis-skiet.

Ma tafx minn fejn se tibda, u fil-veru sens tal-kelma tħossok Duluri taħt salib.

L-unika konsolazzjoni f'dawn il-mumenti, fejn tħares 'il fuq u tibqa' tittama.

Nittama li miexi 'l quddiem u fid-direzzjoni li twassalni lejn destinazzjoni.

Destinazzjoni li fuq kollox tgħinni nidħol fija nnifsi, biex naħseb, inwieġeb u fuq kollox nitlob…. imma fuq kollox nagħmel dixxerniment u naħseb ftit fuq kif ġibt ruħi mal-proxxmu matul l-aħħar xhur.

Naħseb ftit jekk kontx ta' sapport mal-batuti li ltqajt magħhom.

Jekk kontx arroganti ma' min forsi talabni xi ħaġa tal-flus għal tal-linja.

Jekk kontx qed neskludi bnedmin bi kliemi.

Il-mixja wara d-Duluri mhijiex kwistjoni ta' mixjiet warajha, jew kemm il-katina rbatt ma' saqajja u saħansitra mxejt ħafi quddiem in-nies tar-raħal.

Id-Duluri llum hija kwistjoni ta' dixxerniment bejnek u bejn ruħek, fejn b'onestà tistaqsi jekk quddiem it-tbatija kontx ta' sapport, u jekk ħriġtx għonqok għal batut.

Żomm f'moħħok li wara kull wiċċ hemm storja x'tiġi rrakkuntata, u kull wiċċ għandu qalb.

Irrid niftakar u nżomm f'moħħi li hemm barra hemm bnedmin bi qlub minfuda b'sejf… .td_uid_3_606c9e9cd1545_rand.td-a-rec-img{text-align:left}.td_uid_3_606c9e9cd1545_rand.td-a-rec-img img{margin:0 auto 0 0}


Miguela Xuereb .td_uid_2_606d3f0094cc8_rand.td-a-rec-img{text-align:left}.td_uid_2_606d3f0094cc8_rand.td-a-rec-img img{margin:0 auto 0 0} Niskanta kif tal-Partit Nazzjonalista, jgħaddi kemm jgħaddi żmien, jibqgħu jirrepetu ċerti żbalji banali li żgur itellfuhom ħafna voti f'elezzjoni ġenerali.

Pereżempju, ftit ilu assistejna għal dibattitu partiġġjan għall-aħħar fil-Parlament Ewropew fejn ġiet diskussa s-sitwazzjoni f'Malta wara dak li ġie żvelat dwar il-qtil ta' Daphne Caruana Galizia.

Dan kien instigat mill-Partit Popolari Ewropew, id f'id ma' sħabhom tal-Partit Nazzjonalista.

Kien dibattitu totalment barra minn loku għax il-gvern preżenti f'Malta qiegħed jagħmel minn kollox biex il-ġustizzja sseħħ u qiegħed jassigura wkoll li l-istituzzjonijiet jaħdmu kif suppost.

Ir-riżultati diġà bdejna narawhom.

Għalhekk, min bħalissa jpinġi s-sitwazzjoni f'Malta bħala waħda negattiva ħafna jkun qed iqarraq b'min ikun qed isegwih.

Mhux aċċettabbli wkoll li n-Nazzjonalisti jibqgħu jikkunsidraw dak li sar taħt it-tmexxija ta' Dr Joseph Muscat bħallikieku sar taħt it-tmexxija ta' Dr Robert Abela.

Naħseb li llum il-maġġoranza tal-Maltin jikkundannaw ċerti żbalji serjissimi li saru fi żmien it-tmexxija ta' Dr Joseph Muscat.

Anke fi ħdan il-Partit Laburista stess, ma tridx tagħti kas numru ta' fanatiċi li għadhom isibuha bi tqila li jammettu pubblikament dak li llum jidher ċar daqs il-kristall u dan għaliex iħallu l-partiġġjaniżmu politiku jiġri bihom.

Numru kbir ta' Laburisti jammettu l-iżbalji li saru u kuntenti ħafna li taħt Dr Rorbert Abela, il-Partit Laburista beda paġna ġdida.

In-Nazzjonalisti, min-naħa tagħhom, donnhom ma jistgħux jifhmu xi stmerrija jġibu fuqhom meta jdaħħlu lill-Ewropej fil-kwistjonijiet ta' bejnietna.

Kif iridu li n-nies jersqu lejhom meta jagħmlu affarijiet bħal dawn?

Anke Laburisti li għandhom kwistjonijiet mal-partit tagħhom stess jifferoċjaw meta jaraw lill-Ewropej jindaħlulna għax instigati minn tal-Partit Nazzjonalista.

U daqstant ieħor jiddiżgustaw ruħhom ħafna floating voters.

Xi ħaġa oħra li ma stajtx ma ninnotax dan l-aħħar kienet li l-Partit Nazzjonalista donnu reġa' lura għall-istrateġija falluta ta' kritika ħarxa u anke inġusta tal-Gvern Laburista u qiegħed jużaha bħala l-"cavallo di battaglia" tiegħu.

Jekk taqra ħafna kitbiet ta' esponenti Nazzjonalisti, dejjem issib l-istess diskors: "l-istituzzjonijiet mhumiex jaħdmu", "gvern korrott", "Robert Abela responsabbli għal li sar fi żmien Joseph Muscat għax kien konsulent legali tiegħu", eċċ. U jinjoraw għal kollox il-progress li sar dan l-aħħar biex f'Malta jkollna governanza tajba, istituzzjonijiet b'saħħithom u li jaħdmu tajjeb, u li tirrenja s-saltna tad-dritt.

Ħafna votanti, issa li ftit ftit, riesqa l-elezzjoni ġenerali, qed jistaqsu: "jekk tpoġġi fil-ġenb il-kritika min-naħa tan-Nazzjonalisti, x'jibqa' konkret li jista' jservi ta' alternattiva għall-Gvern Laburista li bħalissa qiegħed fil-poter?" – Ir-risposta hija: "verament ftit".

Imma tal-Partit Nazzjonalista donnhom lanqas dan ma jifhmu.

Iħallu l-esponenti tagħhom jiktbu b'mod goff u impreċiż u mingħalihom li l-pubbliku ma jindunax meta kitba tkun bla bażi u li tinsulta l-intelliġenza ta' dak li jaqraha.

Ma narax ħlief telfa oħra kbira għall-Partit Nazzjonalista fl-elezzjoni ġenerali li jmiss għax l-istrateġija tiegħu hija totalment żbaljata u ma qiegħed joffri l-ebda alternattiva kredibbli għall-gvern preżenti. .td_uid_3_606d3f0094ec4_rand.td-a-rec-img{text-align:left}.td_uid_3_606d3f0094ec4_rand.td-a-rec-img img{margin:0 auto 0 0}


press, news, Aħbarijiet, Coronavirus, Sport, Lokali

Għadd ta' assoċjazzjonijiet sportivi qegħdin jappellaw lill-awtoritajiet biex l-isport kompetittiv ikompli l-ġimgħa d-dieħla, billi l-miżuri kontra l-Covid-19 li hawn fis-seħħ bħalissa suppost għandhom idumu sal-11 t'April.

Fi stqarrija konġunta, l-Assoċjazzjoni tal-Isport Akwatiku, l-Assoċjazzjoni tal-Basketball u l-Assoċjazzjoni tal-Futbol qalu li din l-attività sportiva ma kellhiex impatt fuq it-trażmissjoni tal-Covid-19.

Il-Federazzjoni tal-Motorsports u l-Assoċjazzjoni tal-Hockey appoġġjaw din l-istqarrija.

Huma qalu li l-projbizzjoni ta' sport li jinvolvi kuntatt bejn in-nies għandha tintemm it-Tnejn li ġej.

Spjegaw li l-maġġoranza tal-isport isir barra, fi spazji kbar u fil-beraħ, u jista' jsir b'mod sigur.

Saħqu li hu kruċjali għall-atleti u għat-timijiet li l-isport ikompli dalwaqt ġaladarba dan ma jġorrx miegħu riskju għal saħħithom.

L-MFA qalet ukoll li jekk l-ittrenjar ma jkomplix fi żmien ġimgħa, dan ifisser li l-Premier League ma tkunx tista' titlesta saż-żmien ta' skadenza impost mill-UEFA.

Il-Federazzjoni tal-Motorsports qalet li l-motorsports għandu inqas riskju.

X'qal il-PM illum?

Il-PM iħabbar pjan "kawt" ta' ftuħ mill-ġdid mit-Tnejn Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606d4c4fc7639_rand.td-a-rec-img{text-align:left}.td_uid_3_606d4c4fc7639_rand.td-a-rec-img img{margin:0 auto 0 0}


Athletics Malta tingħaqad mal-Aquatic Sports Association of Malta, il-Malta Basketball Association u l-Malta Football Association f'appell lill-Gvern u l-awtoritajiet tas-saħħa biex jippermettu li avvenimenti kompetittivi jkomplu fil-parametri ta' sigurtà raġjonevoli.

Kif spjegaw tajjeb dawn it-tliet assoċjazzjonijiet, l-isport u r-rikreazzjoni fiżika kienu b'mod kostanti fost l-inqas kontibuturi ta' trażmissjoni tal-vajrus.

Aktar minn hekk, fil-każ tal-atletika, bil-miżuri u prekawzjonijiet meħuda minn AM, l-atleti tat-track and field għandhom riskju ferm iżgħar minn sport ta' kuntatt jew sport prattikat ġewwa.

Huwa għalhekk ta' diżappunt li l-isport mhux se jkun fost l-ewwel restrizzjonijiet li jitneħħew.

Aktar minn hekk, AM hi konxja ta' kemm l-isport huwa għodda li matul din il-pandemija jista' jnaqqas l-impatt fuq is-saħħa mentali fil-komunità.

Dan jimxi id f'id ma dak li sostenew bosta NGOs, bħal Richmond Foundation dwar l-impatt kbir li l-pandemija kellha fuq is-saħħa mental tal-popolazzjoni kollha.

Bħall-assoċjazzjonijiet sportivi l-oħra, Athletics Malta temmen li l-avvenimenti tat-tim nazzjonali tal-kbar għandhom jingħataw priorità, hekk kif atleti ta' età kbar huma aktar konxji tar-riskji involuti.

Il-President ta' Athletics Malta, Andy Grech spjega: "Mal-bidu ta' Ġunju tbda lista twila ta' avvenimenti internazzjonali u b'hekk dan huwa l-mument ideali li jerġgħu jibdew l-attivitajiet, b'rispett tas-sigurtà tal-atleti, uffiċjali u kowċis.

Għandna dejjem inżommu f'moħħna li l-avvenimenti internazzjonali huma l-priorità ewlenija tagħna u li sessjonijiet tekniċi ta' taħriġ mhumiex biżżejjed biex niżgura l-ħila tal-atleti tagħna li jikkompetu fuq livell internazzjonali".

Grech żied jgħid li "sfortunatament il-waqfa tal-isport kompetittiv qed twassal biex il-kompetituri tagħna jkollhom vantaġġ ferm akbar milli diġà għandhom.

Jekk l-entitajiet governattivi jridu jwasslu l-isport fil-livell li jmiss, nħeġġu lil dawk kollha involuti biex jibdlu d-deċiżjonijiet tagħhom kemm jista' jkun malajr".

Aqra wkoll: L-isport kompetittiv għandu jkompli l-ġimgħa d-dieħla – assoċjazzjonijiet Dan it-tagħrif twassal minn Athletics Malta.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606d84aedb15b_rand.td-a-rec-img{text-align:left}.td_uid_3_606d84aedb15b_rand.td-a-rec-img img{margin:0 auto 0 0}


Ritratt: Muntaġġ mill-filmati ta' Malta Gladiator Trail .td_uid_2_606dacbf68f69_rand.td-a-rec-img{text-align:left}.td_uid_2_606dacbf68f69_rand.td-a-rec-img img{margin:0 auto 0 0} Wojtek Stellmach u Suzanne Buttigieg huwa rebbieħa tal-ewwel Malta Gladiator Trail li xxandar ilbieraħ filgħaxija fuq l-istazzjon One.

Għall-fażi finali kien hemm sitt semi finalisti, tlieta fil-kategorija maskili, u tlieta f'dik femminili.

Waqt il-finali twasslu bosta wirjiet spettakolari fejn il-parteċipanti kellhom jegħlbu diversi ostakli intensivi li waslu għar-riżultat finali.

Well Done Suzi 🤩🤩 Posted by Malta Gladiator Trail on Tuesday, April 6, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606dacbf691fb_rand.td-a-rec-img{text-align:left}.td_uid_3_606dacbf691fb_rand.td-a-rec-img img{margin:0 auto 0 0}


Ritratt: Facebook - Għaqda Każin Banda San Filep .td_uid_2_606d83b332564_rand.td-a-rec-img{text-align:left}.td_uid_2_606d83b332564_rand.td-a-rec-img img{margin:0 auto 0 0} Kien bħal-lum 66 sena ilu, nhar is-7 ta' April tal-1955 (li kien Ħamis ix-Xirka) fil-ħin ta' wara nofsinhar li seħħet splużjoni qawwija fil-Kamra tan-Nar San Filep fl-inħawi tal-Kandlora, Ħaż-Żebbuġ.

Dakinhar mietu erba' artiġġjani tan-nar membri tas-Soċjetà Mużikali, Każin Banda San Filep.

Il-vittmi kienu Philip Cassar (ta' Simillu, 37 sena), Anthony Debono (tal-Paradajs, 29 sena), John Mary Farrugia (il-Bibillu, 37 sena), u Philip Xuereb (ta' Lilel, 52 sena).

Jingħad li Farrugia u Debono mietu mill-ewwel u nħarġu minn taħt it-tiġrif bilkemm jingħarfu waqt li Cassar u Xuereb mietu l-għada fl-isptar San Luqa.

Il-funeral tagħhom sar nhar Sibt il-Għid, 9 ta' April 1955, akkumpanjat mill-Banda San Filep sal-qabar fiċ-ċimiterju tal-Qalb ta' Ġesu, Ħaż-Żebbuġ.

B'sinjal ta' rispett dik is-sena l-festa ta' San Filep la kellha nar, la armar u lanqas banda.

Akkumpanjaw bl-istandarti diversi soċjetajiet minn irħula oħra.

Fl-2005 kien sar ukoll korteo sa fuq il-qabar tagħhom fiċ-ċimiterju tal-Qalb ta' Ġesù.

Fih ħadu sehem il-familjarji u l-qraba tal-vittmi flimkien ma' bosta membri u uffiċjali tal-Għaqda Każin Banda San Filep.

L-Għaqda Każin Banda San Filep (Omm Il-Baned Maltin) illum sellmet il-memorja ta' dawn l-erba' vittm li ħallew ħajjithom jaħdmu għall-festa ta' San Filep fejn ukoll semmem li l-memorja tagħhom għadha ħajja fost iż-Żebbuġin sal-lum!

Vitmi tan-Nar | 1955 🌹Nhar Ħamis ix-Xirka, 7 ta' April 1955 kmieni wara nofsinhar, seħħet splużjoni qawwija fil-Kamra… Posted by Għaqda Każin Banda San Filep (Omm Il-Baned Maltin) on Wednesday, April 7, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606d83b332869_rand.td-a-rec-img{text-align:left}.td_uid_3_606d83b332869_rand.td-a-rec-img img{margin:0 auto 0 0}


Allegat vittma ta' attentat ta' qtil tfaċċa l-qorti llum biex jaħfer lil dak li pprova joqtlu, raġel Libjan.

Fil-każ presedut mill-Maġistrat Marseann Farrugia llum l-Avukat tad-Difiża Jason Grima informa lill-Qorti li l-allegat vittma kkuntattjah, permezz ta' ħabib tiegħu, biex jgħidlu li jrid jiffirma nota biex jiddikjara li hu ħafer lill-akkużat.

Grima ma setax jaċċetta peress li hu qed jirrappreżenta lill-akkużat.

Il-vittma llum mar il-qorti biex jiddikjara li ħafer lir-raġel hemmhekk stess, iżda ma tħalliex jixhed.

L-Avukat George Camilleri, f'isem l-Uffiċċju tal-Avukat Ġenerali, oġġezzjona li l-vittma jitħalla jixhed, peress li ma kienx intalab jitla' jixhed mill-Qorti u għalhekk din ma kinitx il-proċedura meħtieġa.

Dr Camilleri talab li l-ewwel jixhed l-ispettur tal-pulizija li ġie avviċinat mill-vittma biex jikkonferma kif ġraw l-affarijiet.

Dr Grima qal li d-Difiża għandha kull dritt ittella' liema xhieda trid, iżda m'oġġezzjonax għat-talba li jixhed l-ispettur inkwistjoni.

Il-Maġistrat irrifjutat it-talba u qalet li ma ġietx segwita l-proċedura kif suppost.

Id-Difiża talbet lill-Qorti tipposponi d-digriet tagħha fuq it-talba għall-ħelsien mill-arrest sakemm jinstemgħu dawn ix-xhieda.

Illum xehed konsulent fl-Isptar Mater Dei, Mark Schembri.

Huwa spjega li l-pazjent kien muġugħ meta ddaħħal l-isptar.

Il-kirurgu ra lill-allegat vittma filgħodu biss, hu u jdur is-swali.

Il-vittma kien qala' daqqa ta' sikkina fin-naħa t'isfel ta' żaqqu.

Każ ieħor fil-qorti llum Tonna, Cini, Castagna u Bondin Carter minn Nexia BT jingħataw il-libertà proviżorja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606d4b76cef74_rand.td-a-rec-img{text-align:left}.td_uid_3_606d4b76cef74_rand.td-a-rec-img img{margin:0 auto 0 0}